Zumhnak ah Fek tein Dir—Jesuh kha Zohchih | Hngalh a Fawimi\nVennak Innsang (Cawn awk Cauk) | 2015 September\nREL KA DUH Africa Holh Cambodia Holh Chin (Hakha) Chitonga Holh Chol Holh Cibemba Holh Cinyanja Holh Dangme Holh Ewe Holh France Holh Ga Holh Garifuna Holh Greenland Holh Hmong Holh Iban Holh Italy Holh Kayin Holh (Sgaw) Kikaonde Holh Kikongo Holh Kiluba Holh Kimbundu Holh Kongo Holh Kwangali Holh Kwanyama Holh Laos Holh Lingala Holh Lunda Holh Luvale Holh Malta Holh Mam Holh Mambwe-Lungu Holh Mazatec Holh (Huautla) Mirang Holh Mizo Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Huasteca) Ndebele Holh Ndonga Holh Ngabere Holh Nzema Holh Otetela Holh Pidgin (Cameroon) Portugal Holh Quechua Holh (Ancash) Quechua Holh (Ayacucho) Quechua Holh (Cuzco) Rarotongan Holh Sepedi Holh Sesotho (Lesotho) Silozi Holh Spain Holh Swahili Holh (Congo) Swati Holh Tahiti Holh Tlapanec Holh Tojolabal Holh Totonac Holh Tshiluba Holh Tsonga Holh Tswana Holh Twi Holh Umbundu Holh Uruund Holh Venda Holh Wayuunaiki Holh Xhosa Holh Zulu Holh\n“Nan Zumhnak ah khan Fek tein Dir U”\n“Nan zumhnak ah khan fek tein dir u, . . . thazaang ṭhawng in um u.”—1 KOR. 16:13.\nHLA: 23, 34\nZumhnak cu zeicah a sunglawimi a si?\nKan zumhnak a der le der lo kha zeitindah kan hngalh khawh?\nJesuh kong kha zeicah lungthin kan pek awk a si?\n1. (a) Galili rili i thlichia a hran lioah Piter nih zeidah a ton? (A hramthawknak hmanthlak zoh.) (b) Piter cu zeicah ti chungah a pil?\nTHLICHIA a hran lio zan ah lamkaltu Piter le zultu cheukhat cu Galili Rili ah lawng an i cit. Rili cungah lam a kalmi Jesuh kha ruahlopi in an hmuh. Piter nih Jesuh kha a auh i na sinah ti cungin ka ra kho ve lai maw tiah a hal. Jesuh nih rak ra tiah a ti tikah Piter cu lawng chungin a chuak i Jesuh sinah a kal. Asinain tlawmpal ah Piter cu ti chungah a hung pil. Zeicah? Thlitu le tilet kha a zoh i a ṭih caah a si. Mah tikah Piter nih Jesuh kha bawmhnak a hal i Jesuh nih a hun tlaih colh. Cun hitin a ti: “Na zumhnak a va hme hringhran dah, zeicahdah lungawṭawm in na um?”—Matt. 14:24-32.\n2 Zumhnak he aa tlaiin Piter sinin kan i cawn khawhmi a kong pathum kha i ruah hna u sih: (1) Jehovah nih a ka bawmh khawh ti a zumh kha a hmasa ah Piter nih zeitindah a langhter, (2) zeicah Piter cu a zumhnak a hun tlau, (3) zumhnak ngeih ṭhan awkah zeinihdah a bawmh. Mah kong i ruahnak nih ‘zumhnak ah fek tein dir’ awkah zeidah kan tuah khawh ti kha a kan hngalhter lai.—1 Kor. 16:13.\nPathian nih a Kan Bawmh lai ti Zumhnak\n3. Zeicah Piter cu lawng chungin a chuah, mah he aa lomi zei thil dah kan tuah?\n3 Piter cu a zumhnak a fek. Zeicah cutin kan chim khawh? Jesuh nih a auh tikah lawng chungin a chuak i ti cungah a kal. Pathian ṭhawnnak nih Jesuh sinah a tuah bantukin ka cungah a tuah ve lai ti kha Piter nih a zumh. Cu bantukin Jesuh nih a zultu si dingin a kan sawm tikah Jehovah sinah kan i pumpe i tipil kan ing. Zeicah? Jehovah le Jesuh kan zumh hna caah le anmah nih an kan bawmh lai ti kan zumh caah a si.—Johan 14:1; 1 Piter 2:21 rel.\nMinung hmuhnak ah a si kho lomi thil kha Piter cu a zumhnak nih a tuahter khawh\n4, 5. Zumhnak cu zeicah a sunglawimi a si?\n4 Zumhnak cu a sunglawi tukmi a si. Piter cu a zumhnak nih ti cungah lam a kalter khawh. Cu bantukin minung hmuhnak ah a si kho lomi thil hna kha tuah khawh awkah zumhnak nih a kan bawmh. (Matt. 21:21, 22) Tahchunhnak ah, kan lak i cheukhat nih kan lungput le kan ziaza tampi kan thlen caah mi tampi cu an khuaruah a har tuk. Cutin thlennak kan tuah khawhmi cu Jehovah kan dawt caah le Jehovah nih a kan bawmh caah a si. (Kolose 3:5-10 rel.) Zumhnak nih a kan forh caah Jehovah sinah kan i pumpe, mah tikah a hawikom kan hung si. Mah cu Jehovah bawmhnak loin cun a si kho lomi thil a si.—Efe. 2:8.\n5 Kan zumhnak nih a kan ṭhawnter. Tahchunhnak ah, zumhnak nih kan ral ngan bik, Khuachia kha doh khawh awkah a kan bawmh. (Efe. 6:16) Cun Jehovah kha kan i bochan caah buaibainak kan ton tikah lungrethei tuk in kan um lo. Jehovah nih amah kan zumh i Pennak kha hmasa bik ah nan chiah ahcun nan herhmi kaan pek hna lai tiah bia a kan kamh. (Matt. 6:30-34) Cun kan zumhnak ruangah Jehovah nih zungzal nunnak laksawng a kan pek lai.—Johan 3:16.\nLungthin kan Pekmi a Tlau ahcun Zumhnak a Tlau Kho\n6, 7. (a) Piter nih a ṭihmi thlichia le tilet kha zei he dah kan tahchunh khawh? (b)Kan zumhnak a tlau kho ti kha zeicah kan hngalhthiam awk a si?\n6 Piter cu Galili Rili cung i a kal lioah thlichia le tilet ruangah ṭihnak a hun ngei. Mah cu tuchan i Khrihfa hna nih an tonmi harnak le hneksaknak tampi he tahchunh khawh a si. Mah buaibainak hna cu a har tuk hmanhah Jehovah bawmhnak thawngin fek tein kan um kho. Asinain Piter kong kha philh hlah. Thlichia le tilet ruangah ti chungah a pilmi a si lo. Mah canah “thiltu a fah zia kha a vun hmuh tikah a thin a phang” tiah Baibal nih a ti. (Matt. 14:30) Piter nih Jesuh kha lungthin pe ti loin a fak tukmi thlichia tu kha a zoh caah a zumhnak a hung der. Cu bantukin kannih zong kan tonmi buaibainak lawngah lungthin kan pek ahcun Jehovah nih a kan bawmh lai ti kha kan lung a hung hring kho.\nThil ṭhalo ah kan lungthin kan chiah ahcun kan zumhnak cu khulrang in a hung der kho\n7 Kan zumhnak a tlau kho ti kha kan hngalhthiam a hau. Zeicah? Baibal nih zumhnak tlau timi cu “fawi tein i foih khawhmi sualnak” kha a si tiah a ti. (Heb. 12:1, NW) Piter bantukin thil ṭhalo ah kan lungthin kan chiah ahcun kan zumhnak cu khulrang in a hung der kho. Cu a si ah kan zumhnak a der le der lo kha zeitindah kan hngalh khawh? A tang lei biahalnak hna nih kanmah le kanmah i check awkah a kan bawmh lai.\n8. Pathian biakam pawl kha a hlan bantukin zumh ti loin zeitindah kan hun um khawh?\n8 Pathian biakam hna kha a hlan bantukin ka zum rih maw? Tahchunhnak ah, Pathian nih Satan vawlei ka hrawh lai tiah bia aa kam. Asinain Satan vawlei nih a cohlanmi nuamhsaihnak a phunphun nih kan lung a vaivuanhter maw? Cutin kan si ahcun donghnak a nai cang timi kongah kan lung a hung hring kho. (Hab. 2:3) A dang tahchunhnak pakhat hi ruathmanh. Jehovah nih tlanhnak man a kan pek i nan sualnak kaan ngaihthiam hna lai tiah bia a kan kamh. Asinain hlan i kan rak tuahmi sualnak kong kha kan ruah peng ahcun Jehovah ngaihthiamnak kong ah kan lung a hung hring kho. (Lam. 3:19) Cun Pathian rian ah kan i lawmhnak cu a tlau kho i midang sin phungchim ti loin kan um kho.\n9. Mah ca ṭhatnak lawng biapi ah kan chiah ahcun zeidah a cang kho?\n9 Jehovah kha a ṭha bikmi ka pe maw? Jehovah rian kha fakpi in kan ṭuan tikah hmailei ruahchannak ah lungthin chiah dingin a kan bawmh lai. Asinain kanmah ca ṭhatnak lawng kha biapi ah kan hun chiah ahcun zeidah a cang kho? Tahchunhnak ah, Jehovah rian ah a kan telter kho tuk ti lomi, lahkhah a ṭha tukmi rian kha kan cohlan hei ti u sih. Mah tikah kan zumhnak a hung der kho. Jehovah rian ah kan i pek khawh zat in i pek ti loin “mi thathu” kan hung si kho.—Heb. 6:10-12.\nMidang ngaihthiam khawh awkah zumhnak a herh ti kha Jesuh zultu hna nih an hngalh\n10. Midang kan ngaihthiam hnanak thawngin Jehovah kan zumh kha zeitindah kan langhter?\n10 Ngaihthiam cu ka caah a harmi a si maw? Midang nih kan thin a kan hunter asiloah kan lung a kan fahter tikah thinhun in chawnh duh ti loin kan um maw? Cutin kan um ahcun kan intuarnak kha biapi tuk ah kan hun chiah khawh. Asinain midang kan ngaihthiam hnanak thawngin Jehovah kan zumhnak kha kan langhter. Zeitin in dah? Jehovah cung sualnak kan tuah ahcun a sinah leiba a ngeimi bantuk kan si. Cu bantukin mi pakhatkhat nih kan cungah sualnak a tuah ahcun leiba a kan batmi a si. (Luka 11:4) Midang kan ngaihthiam hna tikah Jehovah nih thluachuah a kan pek lai ti kha kan zumh khawh. Kan cungah palhnak a tuahtu kha leiba kan i chamtermi nakin Jehovah thluachuah cu a let tampi in a sung deuh. Midang ngaihthiam khawh awkah zumhnak a herh ti kha Jesuh zultu hna nih an hngalh. An cungah atu le atu palhnak a tuahmi hna hmanh kha ngaihthiam awkah Jesuh nih a fial hna tikah a zultu pawl nih “kan zumhnak hi nganter deuh tuah” tiah an nawl.—Luka 17:1-5.\n11. Chimhhrinhnak in ṭhatnak a hmu lomi zeicah kan si khawh?\n11 Chimhhrinh ka si tikah ka thin a hung maw? Chimhhrinh na si tikah aan chimhhrintu i a tlamtlinlonak asiloah chimhhrinhnak bia i a palhnak kha kawl hlah. Mah canah naa cawn khawhmi tu kha kawl. (Ptb. 19:20) Jehovah ruahning in ruah ve awkah cawn khawhnak caanṭha kha sawksam hlah.\n12. Hruaitu hna he aa tlaiin phunzai pengnak nih zeidah a langhter?\n12 Khrihfabu hruaitu hna he aa tlaiin ka phunzai maw? Israel mi hna nih mi ngiatu pahra chimmi thawng chia kha biapi ah an chiah tikah Moses le Aaron cungah an phunzai. Mah tikah Jehovah nih Moses kha “mah mi hna nih hin zei can dah an ka zawmhtaih lai?” tiah a hal. (Nam. 14:2-4, 11) Jehovah nih rian a pekmi hna Moses le Aaron cungah Israel mi cu an phunzai caah Jehovah nih an ka bochan lo ti kha a hngalh. Tuchan ah Jehovah nih a miphun hruaitu dingin a hmanmi hna cung kan phunzai peng ahcun Jehovah kan zumhnak a der ti kan langhter a si lai.\n13. Kan zumhnak a dermi kan hmuh ahcun zeicah kan lung a dongh awk a si lo?\n13 A cung lei i biahalnak hna kan i ruah hnuah na zumhnak a der kha na hngalh ahcun na lung dong hlah. Lamkaltu Piter hmanh ṭihnak a hun ngei i a lung a hung hring ti kha i cinken. Lamkaltu an dihlak in ‘an zumhnak a tlawm’ caah Jesuh nih a chimhhrinh lengmang hna. (Matt. 16:8) Asinain Piter sinin a biapimi kong kan cawn khawh. Piter cu lunghrinnak a hun ngei i rili chung a pil hnuah a tuahmi thil kha ruathmanh.\nNa Zumhnak a Fek nakhnga Jesuh kha Zoh\n14, 15. (a) Ti chungah a hun pil tikah Piter nih zeidah a tuah? (b) Jesuh kha zeitindah ‘fek tein kan zohchih’ khawh?\n14 Ti chungah a hun pil tikah Piter nih zeidah a tuah? Piter cu ti lio a thiam caah lawng a umnak lei ah ti i lio in ka kir lai tiah bia a khiah khawh. (Johan 21:7) Asinain cutin a tuah lo. Amah le amah i bochan loin Jesuh kha a zoh ṭhan i Jesuh bawmhnak kha a cohlan. Kannih zong kan zumhnak a dermi kha kan hmuh ahcun Piter kan i zohchunh awk a si. Zeitindah kan i zohchunh khawh?\n15 Piter nih bawmhnak hmuh awkah Jesuh a zoh bantukin kannih zong Jesuh kha ‘fek tein kan zohchih’ a hau. ( Hebru 12:2, 3 rel.) Asinain Piter bantukin kan mit taktak in cun Jesuh kha kan hmu kho lo. Cu a si ah zeitindah Jesuh kha ‘fek tein kan zohchih’ khawh lai? Jesuh cawnpiaknak hna le tuahsernak hna kha kan hlathlai khawh i kan i zohchunh khawh. Cutin kan tuah tikah kan zumhnak a feh nakhnga a herhmi bawmhnak kha kan hmu lai. Jesuh kan i zohchunh khawhnak lam cheukhat kha i ruah hna u sih.\nJesuh kha kan zohchih i a nawl kan i cawnnak thawngin a fekmi zumhnak kan ngei kho (Catlangbu 15 zoh)\n16. Kan zumhnak a fek deuh nakhnga Baibal nih zeitindah a kan bawmh khawh?\n16 Baibal na zumhnak kha fehter. Jesuh nih Baibal cu Pathian Bia a si i mah nih a ṭha bikmi ruahnak a kan cheuh khawh ti kha a zumh. (Johan 17:17) Jesuh i zohchunh khawh awkah nifate Baibal rel, hlathlai le kan hngalhmi kong hna kha ṭha tein ruah a hau. Hngalh kan duhmi kong a um tikah a phi kawl a hau. Tahchunhnak ah, ni hmanung bik caan ah kan nung ti kha na zum taktak maw? Ni hmanung bik caan ah kan nung ti a langhtermi Baibal chimchungbia pawl hlathlainak thawngin donghnak a nai cang timi na zumhnak kha fehter. Hmailei he aa tlaimi Pathian biakam na zumhnak kha fehter na duh maw? Na duh ahcun a tling cangmi Baibal chimchungbia hna kha hlathlai. Baibal hi tuchan ah hman awk a tlak rih ko tiah na zum taktak maw? Baibal nih an nunning a thlenmi unau pawl kong kha rel. *—1 Thes. 2:13.\n17. Jesuh nih a fak tukmi hneksaknak hna kha zeicah a inkhawh, Jesuh kha zeitindah naa zohchunh khawh?\n17 Jehovah nih a kan kamhmi thluachuah hna kha ruat. Jesuh nih hmailei ah a hmuh hngami thluachuah kha a ruah caah a fak tukmi hneksaknak hna kha a inkhawh. (Heb. 12:2) Hi vawlei in a hmuh khawhmi thil hna ruangah a lung a vaivuan bal lo. (Matt. 4:8-10) Jesuh kha zeitindah kan i zohchunh khawh? Jehovah nih a kan kamhmi thluachuah hna kha ruat. Vawilei thar ah ka um tiah na mitthlam ah cuanter hmanh. Paradis ah na tuah hngami thil hna kha ṭial asiloah suai. Asiloah a thoṭhan hngami ahote he dah biaruah ka duh ti kha cazin tuah law zei kong dah ka ruah hna lai ti kha ṭial. Minung zapi a kan kamhmi thluachuah in si loin nangmah thengte aan kamhmi in ruat.\n18. Thlacamnak nih zeitindah zumhnak a fehter khawh?\n18 Zumhnak ngeih deuh awkah thla cam. Jehovah sin thiang thlarau hal awkah Jesuh nih a zultu pawl kha a cawnpiak hna. (Luka 11:9, 13) Nang zong thiang thlarau na hal tikah zumhnak ngeih deuh awkah thla cam. Zumhnak cu thiang thlarau theitlai lakah pakhat a si. Mah kha na thlacamnak ah na telh khawh. Tahchunhnak ah, midang ngaihthiam naa harh kha na hngalh ahcun na zumhnak a fek nakhnga le midang na ngaihthiam khawh hna nakhnga Jehovah sinah bawmhnak hal.\n19. Hawikom ṭha kha zeitindah kan i thim khawh?\n19 A zumhnak a ṭhawngmi kha hawikom ah i thim hna. Jesuh nih a hawile kha ṭha tein a thim hna. A komh bikmi lamkaltu hna cu a cungah zumhawk a tlakmi le a nawl a ngaimi an si. (Johan 15:14, 15 rel.) Nang zong Jesuh kha i zohchunh law hawikom kha ṭha tein i thim. A zumhnak a fek i Jesuh nawl a ngaimi kha i thim hna. Hawikom taktak cu chimhhrinh a herh tik asiloah chimhhrinh an si tik hmanhah hlangfang tein le hmaan tein bia an chim.—Ptb. 27:9\n20. Midang zumhnak a feh nakhnga kan bawmh hna tikah zei ṭhatnak dah a chuak kho?\n20 Midang kha an zumhnak a feh nakhnga bawm hna. Jesuh nih a zultu pawl an zumhnak a feh nakhnga a biachim le a tuahsernak in a bawmh hna. (Mar. 11:20-24) Kannih zong Jesuh kha kan i zohchunh ahcun kanmah zumhnak lawng si loin midang zumhnak zong kan fehter khawh lai. (Ptb. 11:25) Phungchimnak ah mi kha zeitindah na bawmh khawh hna? Baibal na cawnpiak hna tikah Pathian cu a um taktakmi a si, amah nih a kan zohkhenh i Baibal cu Pathian Bia a si ti kha a hleiin langhter. Unau pawl an zumhnak a feh chin nakhnga zeitindah na bawmh khawh hna? Unau pakhat nih hruaitu unaupa pawl he aa tlaiin a phunzaimi na theih tikah amah kha hrial colh hlah. A zumhnak a feh ṭhan nakhnga bawmh awkah fimkhur tein i zuam. (Judas 22, 23) Nang cu sianginn a kai liomi na si ahcun na sayate nih thlennawnnak kong an in cawnpiak hna tikah sernak kong he aa tlaimi na zumhnak kha ralṭha tein kilveng. Mah tikah na sayate le na khaanhawi pawl i a ṭhami lehrulhnak nih na khuaruah aan harter ko lai.\n21. Jehovah nih zei bia dah a kan kamh?\n21 Jehovah le Jesuh nih Piter kha lunghrinhnak le ṭihnak tei khawh awkah an bawmh. A hnuah Piter cu a fekmi zumhnak kong ah midang zohchunh awk ṭha a hung si. Cu bantukin kannih zong a fekmi zumhnak ngeih zungzal awkah Jehovah nih a kan bawmh. (1 Piter 5:9, 10 rel.) Kan zumhnak a ṭhawn nakhnga kan i zuam ahcun kan i zuamnak cungah Jehovah nih laksawng a kan pek lai.\n^ cat. 16 Tahchunhnak ah, mipi sin pekmi, Vennak Innsang i “Baibal Nih An Nungning A Thlen” timi capar pawl kha zoh.\nJesuh cawnpiakmi le a tuahmi thil kong kan hlathlai i kan i zohchunhnak thawngin Jesuh kha kan zohchih\nw15 9/15 cc. 15-20\nKhrih Tlinnak kha Phanh Naa Zuam maw?\nNa Chiaṭha Thleidannak Lungthin nih Zumhawktlak tein Lam Aan Hruai maw?\nJehovah nih a Kan Dawtnak kha Zei Lam hna in dah a Langhter?\nJehovah Kan Dawtnak kha Zeitindah Kan Langhter khawh?\nText Digital cauk download option VENNAK INNSANG (CAWN AWK CAUK) 2015 September\nVENNAK INNSANG (CAWN AWK CAUK) 2015 September


PDF-Kalay Kahdohnak Thawngthanh - CHIN IDOL\nPDF-Kalay Kahdohnak Thawngthanh\nSeptember,7 chun sml 12:00 hrawngah Kalay peng ( thlanglei ), KyautPhu (ကျောက်ဖူး) khua le DoNwe (ဒိုးနွယ်) khua karlak ra mi ralhrang hna cu PDF (Kalay) phu hna nih bomb (mine) in an puah hnawh hna i, ralhrang a tlawmbik 4 an thi, 10 leng hliamhma an pu tiah kan theih.\nCun Kalay khua chung ummi ralhrang kuttang ummi zung hmunhma hna cu PDF nih bomb (mine) in an puah hnawh hna.\nKalay peng (thlanglei) InnKyun, Yeeshin, LayChia (လယ်ခြား), ကုက္ကိုလ်, ShiaTaw (ရှားတော), DoNwe khua hna ah ralhrang hna nih thilhrawh, mizapi cycle, mawtaw, vokkuanglawng, innchung unmi thil mansung hna lak piak in, inn le lo zong meihkhanghnak an tuah peng rih. Khuami hna nih ralhrang kut in a himnak hmun ah an zaam peng rih.\nPDF (Kalay) nih Kalay mizapi nunnak, inn lo le thilri kilven khawhnak ding caah uknak molhpi mi Min Aung Hlaing kuttang ralhrang hna cu kahdoh ding asi caah Kalay mizapi hna nih kan ton khawh dingmi thil sining zei kong poah NUG an thanhmi chungah harnak in kan luat khawhnak ding, mizapi nih a hlankan in timhtuahnak ngeih ding, PDF (Kalay) phu hna he hmunkhat ah tangti dingin theihternak an tuah.\nHakha Le Thantlang Karlak Kahdohnak Chuak\nDemosu Khua Ralhrang le KNDF Kahdohnak Chuak


Breaking News : Min Aung Hlaing Cu A Ralkap 200 Leng Nih An Zaamtak Cang. – The Chinlung Post\nMin Aung Hlaing nih rampi uknak hramhram in a vun lak hnu, ram mipi cung ah faktuk in kut a thlak hnu in nihin tiang ah Ralkap minung 200 leng nih Ralkap Council an zam tak cang tiah Myanmar Celebrity TV page nih a nihin ah a vun tarlangh. Ralkap tampi cu ramri a himnak hmun ah an zam i cheukhat cu Tlangcung hriamtlai phu nih an an zohkhenh hna tiah Source dang pakhat nih a langhter ve.\nRalbawi pakhat, CDM ah aa tel mi nih “Ralkap nih rampi uknak an lak hnu in nihin tiang ah Min Aung Hlaing thiltuah mi a cohlang kho lo tu Ralkap 200 leng an zam, CDM ah an i tel cang” tiah a chim hi a si .Hi kong he pehtlai in Myanmar Celebrity Tv Club nih “Ralkap a zam mi dihlak hi 200 leng an si cang i CDM ah a rak i tel mi ralkap an karh ngai cang. Ramchung ralthawh nak a fak deuh deuh lai i ralkap tampi an rak zam rih lai, Ralkap tampi nih Min Aung Hlaing thil tuah hi an cohlang ti lo” tiah a tarlangh hi a si.\nNizaan lila zong ah Ralbawi rengsang ngai a simi Hein Taw Oo cu a zam ve i ramri a himnak hmun ah a um ve cang. A mah pumpak hrim nih Min Aung Hlaing thiltuah mi an cohlan lo nak le Rambawi tampi nih Min Aung Hlaing hnu zulh an duh ti lo nak kong cu RFA zongah an rak chim ve tthan.


Dr. Sa Sa nih Lailenpi vanlawng dinhnak hmun cu mipi hmuh kho ding in Video a langter cang. A ngan tak tak\nLailenpi Vanlawng dinhnak cu a ngan tuk hrinhrang. Pathian thluachua sunglawi tuk mi a si, mah bantuk in Chinram chungah vanlawng ngan tuk mi kan ngeih khawh ding mi cu a sunglawi hrinhrang ko.\nDr. Sa Sa nih mah bantuk in amah tangka hmangin mah bantuk vanlawng i a serh mi a si. Atu hi a 59% hrawng cu dih a si cang. Mah bantuk in rian an ttuan lengmang ko ah cun a rau hlan ah Lailenpi Airport cu hmang khawh a si cang lai. A sunglawi tuk ee. Video zoh duh mi caah VIDEO\nThawngpang ttha taktak Joe Biden nih a phuan…….Bernie Sanders aa din hnuah Joe Biden nih Sanders ruahnak a lak. President a tlin ahun policy ah a ser lai. 1. Medicare ngah dingin kum 60 ah a tthumh. (kum 65 tlin hnulawngah ngah a si).\n2. Lahkhah a tlawmmi le sifak santlai lo chungkhar hna i fa le sianginn kaiman ngaihthiamnak program a ser lai. Hihi thawngpang ttha taktak a si. Sianginn kai tikah tuition maan a fak tuk. Inn hlan man a fak tuk. Cozah sinah cawi in Sianginn dih tikah cham a hau (ka sianginn kai leiba kum 10 reng lo ka cham). Mingei le khua a sa kho deuh fa le caah lungretheih ding a um lo.\nSianginn tthattha ah admission hmuh ko nain, a kai kho lo an tam, retheihmi chungkhar caah. Nain, atu cu sifak santlai lo fa le caah khua a deng ve cang lai, Biden president a tlin ahcun. Kannih Chinmi ca ko ah a ttha khun. Kan fa le camthiam tampi an chuahnak lam a awng deuh cang lai.\nBe the first to comment on "Dr. Sa Sa nih Lailenpi vanlawng dinhnak hmun cu mipi hmuh kho ding in Video a langter cang. A ngan tak tak"


Finland President nih Russia president cu phone in a chawn i thil sining a ceih pi. Finland nih NATO he pehtlaihnak a tuah hrim lai tiah fiang cik cek in a chim. Russia President Putin nih Finland President sin ah, aw si hrim ko ee, Zeihman tih ding mi nan ngei lo le, NATO he pehtlaihnak nan tuah ahcun nan cungah nan duh lo bik mi a tlung te lai, NATO he pehtlaihnak nan tuah ahcun nan\nnih palh cik cek lai tiah a chim, Russia a thinhun ngai cang i, Russia Ukraine invasion ni 80 a si cang.\nRussian Foreign Minister Sergei Lavrov nih a chim mi cu “West pawl nih Russia lakah\nHYBRID War an phuan tinak si cang ko hi, mah bantuk i dohnak nak nih hin zeitik caan a rau lai ti chim kho a si lo, Ahnuah a tlung ding mi cu tih nungn tak lai ti cu kan dihlak in kan thei dih ki a si ko kha tiin a chim. Thil a chia bik a tlung lonak ding caah heh tiah kan i ralrin ve, Heh tiah lam tha kan kawl ve, Natein West pawl an thil tuah ning kan zoh tikah mah bantuk in cun kan um sawhsawh kho lo,\nWest pawl nih heh tiah Russia cu an kan sinkhaw i, Russia Culture Cancel, West pawl nih hin\nRussia dohnak ding caah heh tiah an nih cawlhcang, Russia mi a si mi, ramdang ah a um mi pawl caah\nthil thalo a tlung lonak ding caah heh tiah kan nih cawlhcang lio ah, Ukraine hi West ram pawl nih hriamnam sawhsawh ah an hmang kho mi a si ko hi, Russia a thang cuamah mi phih piak nak ding caah, West nih Ukraine hi Russia lam phihpiaknak ding caah an hmang, America nih hin idoh ding in lam a kawl peng. Natein a tu cu NATO , Stoltenberg & UK FM Liz Truss, nih NATO hi global security issues caah tih nung kan si lo tiah an chim maw?\nAn thil tuah ning vialte hi Russia security caah tih nung mi lawngte a si tiin a chim. Cred-RTK\nKawlram thawngpang..Gangaw-Kyaw motor lampi cu zeitik caan poh ah kahdohnak\na chuak kho peng mi a si caah, hman rih lo ding in Htilin PDF nih nihin May 15 ah an thanh. Htilin pengchung um mi mizapi nih cathanh chuahthar mi a um hlan chung poh cu Gangaw-Htilin lampi cu hman hrimhrim lo ding in PDF Htilin nih an thanh. Cathanh chuah mi zul duh lo mi khualtlawng hna nih\nharnak le sunghnak an ton ah cun ṭuanvo kan la lai lo, tiah an thanh chih.\nHtilin pengchung ah internet line a um lonak thlariat leng a si cang i, pengkulh chung\nin a hrapkhat lei lawng ah phone line a um, SAC ralkap nih rallam an sial poh ah phone line cu an thah fawn. May 12 in thlakhat chung ah phone le internet line a um lo a si ahcun Htilin pengchung tower tung hna cu kan hrawh/phur dih lai, tiah Htilin PDF nih an thanh.\n==Cinduai Khua Kal Ding Mortor Le Cycle Cu Caan Rikhiah Um Loin Kan Kham Lai Tiah\nCDF–Kanpetlet Nih A Thanh. Chin ramkulh, Kanpetlet peng ah um mi Chinduai khua ah\nSAC ralkap kuttang rianṭuan ding kong an tawlrel cuahmah tiah kan theih caah, Cinduai khua lei kal ding Mortor le cycle poh cu May 15 ni thok in caan rikhiah um loin kan kham lai, tiah CDF–Kanpetlet nih cathanh an chuah. An cathanh chung ah Cinduai khua um mi tam deuh hi\nCDM tuah loin SAC ralkap kuttang rianṭuan an tam tuk, tiah an langhter.\nKanpetlet khua mi pakhat nih, “Cinduai khua hi thlakhat ah voi hnih lawng khua\nchung luhnak nawl an pek hna. Facang, chiti le cite tibantuk lawng luhnak nawl an pek hna, minung va luhchuah tibantuk an onh lo. Phone line zong a ngah lo. Hiti luhchuah an phihnak hi thlahnih hrawng a si cang,” tiah a chim. Chin ramkulh ah Tender rian zeihmanh nan tlai lai lo i, nan ṭuan lai lo, tiah CJDC nih voihnih tiang ralrin peknak cathanh an chuah cang.\nKanpetlet peng chung ah zei bantuk Company rian hmanh nan ṭuan lai lo,\ntiah nihin May 15 ah CDF–Kanpetlet nih cathanh an chuah ve. Cucaah Cinduai khua lei kal ding Mortor le Cycle poh cu May 15 thawk in caan rikhiah um loin kan kham. Kan cathanh nan ngaih lo i, nan zulh lo ahcun CDF–Kanpetlet nih ṭuanvo kan in lak hna lai, tiah an langhter. Cre-TCP


Mah hmanthlak hi sullam thuk ngai a nei i Laimi tampi zongnih nan facebook ah nan i share cio. – Hakha Cherry\nShare phute a si ve reng2, a sullam a ttha tuk. Mitam deuh kan poinak cu Mupi bantuk si kan duh nan kanmah hi fawh Langak bantuk in nitin in midang hnahnawhnak pek, le harsatnak pek le mi kehlengphelh rian lawng kan ttuan peng ko cu Khrihfa ttha ngai ah kan i ruat nan.\nMidang harsatnak tamdeuh kan pek khawh hna poah ah a nuammi le a lawmmi Laimi khrihfa kan tamtuk hi. Midang bawmh cu chim lo midang nunhrawh khawhnak ding lam lawng kan kawl i khua kan khang.\nMah hmanthlak i a sullam cu Langak lawnglawng hi Mupi cungah i fut in a keng le a hngawng ah a cu ngamtu a si. Mupi nih let loin a ing i cungsang deuhdeuh ah a zuang. Mupi cungsang deuhdeuh a zuang poah ah Langak a thawchuah a har deuhdeuh ve ti si.\nMahtik ah a hnubik ahcun Langak hi oxygen thlidawp ding a nei tilo i a ngol/a tla ti si. Langak bantuk minung cungah na caan tampi va hmang hlah. Cungsang deuhdeuh ah kai i zuam law mah bantuk minung pawl cu an tlau zau ko lai. Langak bantuk in amah te a um komi mittha kehlengphelh i zuam le harsatnak pek cu ngol ve cang hna u sih.\nR.I.P Ngaihchiat tuarpinak


KALAYMYO AH ZAWTNAK NGEIMI MINUNG 40 RENGLO AN ZAAM – The Chinlung Post\nKalaymyo i kahnak ruangah covid zawtnak angeimi minung 40 renglo an zam. Ralhrang kawlralkap le Kalay PDF pawl Kalaymyo Thlanglei i kahnak ruangah khuachung ah a ummi mipi hna cu khua an chuahtaak. Khua a chuahtaak mi chungah zawtnak angeimi minung 40 renglo an i tel hna. Atu tiang zong ramtangah an um tiah theih asi.\nThawngpang dang:Yangon Thlaan Pakhat ah Ni Khat ah Ruak 500 Dengmang an Phan. Nizaan (July 22) ah Yangon ramtthen, North Okkalapa ah a ummi Yayway thlaanhmun ah mithi ruak 500 dengmang an phan, tiah mibawmtu pawl nih an chim.Zaanlei sml. 6:00 fai tiang ah mei in an khangh cangmi miruak 400 leng a si i, zaantlai hnu an khanghmi pawl he tuak ah cun 500 dengmang an si, tiah mibawmtu hna nih DVB ah an chim.\nYangon ramtthen ah mi tam bik nih an i vuinak thlaanhmun hmun 4 an um: Yayway, Hteinpin (Hlaing Thayar), Kyisuh (South Dangon) le Kyuchawng (Shwe Pyi Tha) hna hi an si.Hi thlaanhmun pali lak ah Yayway le Hteinpin thlaanhmu ah hin atulio miruak a phanmi an tam bik.July 13 thawk in a cunglei thlaanhmun pali ah hin ni khat ah miruak 600 in 700 karlak an vui hna.\nJuly 20 a hun phak tik ah COVID-19 in an thimi an karh chinchin i, thlaanhmun pali ah miruak 1,200 cung an phan lai, tiah zatlang mibawmtu pawl nih an tuaktaan.“Oxygen i hmuh khawh lo ruang ah a thimi an tam tuk lawmmam,” tiah mibawmtu hna nih an chim. July 22, ni khat chung lawnglawng ah hin Yangon ramtthen thlaanhmun pali ah miruak 1,300 hrawng an phan lai tiah an zumh.SAC ngandamnak vuanci zung nih thawng a thanhmi le atak thil sining aa thlau tuk, tiah mibawmtu pawl nih an langhter. Credit:The Chin Journal\nThawngpang dang:Falam Peng Khuate Inn pawl ah SAC Ralhrang nih Thilri an Fir. July 20 ah CNDF le SAC ralhrang karlak kahdohnak a chuak i Falam peng khuate pali in inndawng 200 hrawng nih an khua an zaamtak.Khuami nih an zaamtakmi Thlanrawn, Taal, Tlangzar le Zamual khua ah SAC ralhrang pawl an lut i inn kutka an bauh, thiri an fir i mortorcycle pawl zong an hrawh hna.


Hakha SAC Tender a Latu Pawl CDF-Hakha nih Dantat Timh – Chintanbo\nHakha SAC Tender a Latu Pawl CDF-Hakha nih Dantat Timh\nSeptember 30, 2021 admin CHINNEWS 0\nHakha SAC Tender a Latu pawl October 1 Thawk in CDF-Hakha nih Dantat Timh\nHakha SAC nih a auhmi Tender le a dangdang rian pawl a latu/aa tlaihtu pawl fu October 1 thawk in fak fak piin dantatnak pek an si lai, tiah CDF-Hakha nih ca an chuah.\nThawngdang.Kalay myo le Tamu karlak ah a ho hmanh khualtlawn lo dingin thawng an thanh hna, Min Aung Hlaing SAC ralhrang le PDF kaphnih karlak ah kahdohnak a chuak caah a hohmanh khual tlawn lo dingin thawng thanh nak an tuah.\nRelchap: Ralhrang nih nawlngeihnak an lak thla 8 chungah seh hmanmi sii cu a kai tuk. Dollar thlen ret a kai tuk caah sehhman sii a kai tuk than lai tiah a khongtu hna thinphang in an um.\nNawlngeihnak la tu ralhrang phu hna nih dollar thlen ret le sui man cu ningcang in an tuah khawh ti lo caah sehhman mi sii man zong ningcang in an tuah kho lo. Myanmar ramchung caah a herhmi sehhman sii hna cu Singapore, Malaysia ram lei rili lam in America dollar in zuarnak zong a um,Thai ram ramri zong in zuarnak a um.\nNLD cozah chan 2021 January thlachung sehhman mi sii man hna cu Octane 92-695kyats, Octane 95-705kyats, Diesel (500PPM)-655kyats, Premium Diesel-705kyats an si.\nRalhrang phu hna nih nawlngeihnak an lak hnu September thlachung ah sehhman mi sii man hna cu Octane 92-1455kyats, Octane 95-1475kyats, Diesel(500PPM)-1450kyats, Premium Disel-1455kyats an si.The Irrawaddy\nKalay Le Tamu Lakkar Ah Kahdoh Nak Cei Taktak Achuak Than\nRalkap Nih Tlang Cung Mi Hna He Kahdoh Nak Daih Ter An Timh


UNHCR Bawmhnak In AA Ralkap Hotu Twan Hrat Naing A Nupi Le A Fale Pahnih Switzerland Leiah An Kal Ter Hna – Chin World News Evening\nUNHCR Bawmhnak In AA Ralkap Hotu Twan Hrat Naing A Nupi Le A Fale Pahnih Switzerland Leiah An Kal Ter Hna\nFebruary 26, 2020 February 26, 2020 Salai Van Thawngpang\nArakan Army (AA) ralkap hotu Twan Mrat Naing i nupi Hnin Za Phyu le a fate pahnih cu Bangkok in Switzerland ram ah UNHCR hna i bawmhnak in February 25, 2020 chun suimilam 1:15 P.M ah tluang tein an kal cang tiah theih a si.\nKawl ralkap nih kawlram ah kuat dingin nawlnak an tuah nain kawl ralkap kutah ap loin Switzerland ram leiah an kalter hna hi a si tiah theih a si fawn.Ref: Burmese Narinjara\nAtu bantuk in Switzerland lei an chuahnak he pehtlai in UNHCR nih an theih pi hna caah a si. Kawlram lei an kir ah cun an nunnak caah a him lo. Cun hi hngakchia hna hi an hmailei caan tampi a um rih tiah minung dawtnak le zawnruah nak lungthin in Switzerland ram in an lak hna hi asi tiah UnyiNyi Lwin nih a chim.\nThailand ram Chinmai ah sianginn a kai lio mi kum 11 fanu Saw Pih Shin a visa a dih caah Mah Hnin Phyu (zaza) le kum khat a tling dengmi fapa te he tuluk in Thailand Chinmai ah visa a kum sauh dingin Immigration zungah an um lio ah passport phungning loin asi tian Myanmar lei in an chim caah Thai hlathlai tu hna nih an rak tlaih hna.\nKawlram lei kuat dingin ramri khuapi pakhat ah an rat pi hna lio ah ram kip in human right pawl nih an soisel hna ruangah kawlram lei kuat than loin Bankok lei ah an kuat hna hi asi. Cu hnu ah UNHCR nih an lak hna I an bomh hna.\nThawngttha rak rel chih: “Thluachuah hi kilven thiam usih” Voikhat cu siangin kan rak kai lio ahhin Police bawngbi rawng asimi bawngbi (tawhrolh) ai dawh ngaimi te pakhat khi ka rak ngei, cu ka bawngbi cu Mizo ka hawikom ttha ngaimi pa pakhat nih hin a uar tuk i tthenh/ pek dingin a rak ka hal peng, ka duh tukmi ka uar tukmi a si ko nain ka hawipa nih a uar a duh lawng siloin a herh tuk i asi ko hih ka ti i lunglawm tein ka rak tthenh/pek.\nZarh hnih hnu ah ka hawipa Room ahcun kan hawikom rual bianuamsai in kan tthu hna, cu a Room chung i kan tthut lioah ka hmuhmi thil nih ka ngeih a ka chiatter ngai. Duh le uar tuk le herh tuk in a rak ka halmi bawngbi cu kuthnawm hnawhnak ah a rak i cang diam ai… Lentecelhnak hna ah a hman i rianttuannak hna ah a hman caah a ttha ngaimi bawngbi cu zarh hnih hnu ahcun kuthnawm hnawhnak ah a cang ko. A rak petu kei ka caah santlai tilo sihmanhseh, kai ceih len awk zong a si ti lo nain ka lungchung cun ngeihchiatnak in ka khat.\nKan Bawipa Jesuh zong kha vawlei ah kum 33 hrawng te a um chung ah sermi thil a dawt hna i, zultu hna hmanh kha rian ttha taktak in a phawt cio hna, Management tuah a thiam i zultu hna kha rian a thiah cio hna. Kan Bible Genesis 1 nak chung kan zoh tik zongah “Pathian nih a sermi thil a zoh tik ah a lung a si ngaingai” a ti. Kan Pathian hmanh nih a sermi thil ah a lung a tling i a sermi cungah dawtnak a ngei i zeizong thil kha rem tthiptthep tein a chiah hna.\nNihin zumtu a fa le hna nih hin kan Bawipa sin in kan hmuhmi thluachuah sunglawi hna hi kan daw maw? kan kilveng maw? Kan sunlawih maw? man kan ngeihter maw? timi hi a thar in ruat cio tthan hna usih. Sermi thil dawt lo le man ngeihter lo hi a Sertu dawt lo le zeirello pakhat a si ti zong hi i fiang hna usih.\nBawipa zaangfahnak thawngin a rum he sifaak he Car, Bike, Cycle, Phone, Laptop, inn le lo, hmun le hma, khua le ram tbk… thluachuah kan dong cio hna, hi bantukin Bawipa thluachuah kan donmi hna hi daw lo in na daithlanh sual maw? a rawh lai le a tteh lai ruat loin na duhpoh in na hmang sual maw? An petu thinlung khi thuk deuh in ruat hmanh, a thluachuah hi daw lo le man ngeihter lo cun na um ka zum lo. Thil hme tete tiah kan ruahmi hna zong khi Bawipa thawngin kan hmuhmi thluachuah dahkaw an si cu.\nA thluachuah kan donmi cio hi a tthatnak in hmanzia thiam cio hna usihlaw, daw hna usih, man ngeihter hna usih, thluachuah petu Pathian sinah lawmh bia chim hna usih. A thluachuah kan hman cuahmah pah khin lawmh bia chim philh hrimhrim hlah usih. A reltu Bawipa nih thluachuah in pe cio ko hna seh. Kai lawm tuk. Bawi Thiang Bik\nSalai Lungthli Tum:Trump Nih Kawlram US Ratnak Visa A Phihmi Hi Laimi Harnak A Kan Pe Lai Lo\nA Poi Tuk Hringhran: Africa Ram Ah Tapung Misual Phu Nih Khrihfa Biakinn Mei In An Khangh Piak Hna


Ralkap nih UN ah Mipi (NUG) Thutdan An Cuhnak: Zeidah A Cang Kho? – THE CHINLAND POST\nThe Chinland Post| 2021 September 11 — Atulio ah, Ramkomh Kawlram mipi lawng silo in vawleipi nih an cuahmi thil tampi lak ah a tel mi pakhat cu a ralai mi United Nations General Assembly 76 nak a si (76th UNGA). Hihi September 14 in thawk ding mi a si. Kum fatin tuah mi UN tonpumhnak a si ko nain kan nih Ramkomh Kawlram mi caah cun suallam dang a hung ngei. Cucu, UN ah cozah nih palai thlah mi kongkau ah caihkhannak a ngeih lai. Hihi kum fatin te tuah tawn mi cu a si ko.\nAsinain, February 1 thawk in Ralkap nih nawlngeihnak hramhram in lak an timh ni thawk in, uknak tlai kho taktak um lo in nihin tiang a hung kal. Nain, UN nih biakhiahnak tuah hrimhrim a herh mi cu ahodah Ramkomh Kawlram (Union of Burma/Myanmar) aiawh in palai kan thutter lai, Mizapi aiawh maw a si lo ah, Ralkap aiawh timi hi tutan ah UNGA nih biakhiahnak a tuah a hau. Cucu, mipi cozah (NLD) lio ah palai a rak tuan mi nih mizapi lei ah a tan i, a tu ah NUG le SAC karlak ah thutnak cuhnak a phun phanh caah a si.\nHika ahhin, kan ram kong ah an thil tuan ding mi UN tonpumhnak ah, thil a cang kho mi phun li a um tiah thiamsang nih an ti. Cucu anmah thiamsang pawl nih an chimmi le atulio thilsining zoh chin in, a tawinak in zapi fian khawhnak hun tial hi a si. Cucu, a um kho mi pawl cu a tanglei bantuk in a si;\nA si kho mi – (a): UN nih NUG a cohlan.\nA si kho mi – (b): UN nih Ralkap a cohlan.\nA si kho mi – (c): UN nih biachahnak a tuah lo, atulio Palai nih pehzulh seh tiah biakhiah.\nA si kho mi – (d): UN nih hohmanh cohlan veve hna lo. UN tonpumnak ah Kawlram thutnak hnon.\nUN nih NUG Cohlan: A pakhatnak NUG cohlan hi a si kho mi a si ko. Hihi UN chungtel le palai zohfeltu chungtel (UN Credential Committee) nih 76nk UNGA sin ah NUG si ko seh tiah cohlannak a tuah ahcun a si kho ko. Asinain, NUG a cohlan ruang ah, R-2-P (ram dang nih zuan hnawh) a ra lai tinak a si lo. UN Tompumhnak (UN General Assembly) ah NUG nih Palai a ngeih lai. Atulio Kyaw Moe Tun a um bantuk khi a si. February thla chung ah, Kyaw Moe Tun cu Ralkap nih a rian kan phuah, Ram rawiphirtu a si tiah US cozah sin ah, Kawlram kuat than ding in an rak hal mi a si. Hihi NUG cohlan a si khawhnak pakhat tiah ruahmi cu 1991 ah UNGA nih Ralkap cohlan lonak a rak tuah bal. Cucu, 1991 ah Haiti ram tuanbia in hmuh khawh a si. Cun, 1997 ah Ralkap nih hramhram in nawlngeihnak an lak mi Sierra Leonne ram zohchun in UN nih biakhiahnak a tuah khawh than mi a si. Cucu, UN nih Palai a rak tuan lio mi Ralkap aiawh a duh lo mi kha an rak pehzulh ter. Cu caah, mizapi aiawhmi NLD nih rak thlahmi Kyaw Moe Tun, atu NUG aiawh in a tuan mi nih pehzulh ding in UN nih biakhiahnak a tuah khawh.\nUN nih Ralkap Cohlan: A pahnihnak UN nih Ralkap a cohlan lai timi zong a si kho thiamthiam mi a si. Asinain, UN nih Ralkap a cohlan ahcun, NUG nih palai a ngei tilai lo, Kyaw Moe Tun kha Ralkap nih rian pek thar mi nih a thlen lai. Hihi UNGA nih biakhihnak a tuah khawhnak ding caah UN Credential Committee (UN CC) timi palai le chungtel sinak zohfeltu phu sin in ruahnak a lak lai. UN CC hi chungtel ram 9 an um, anmah nih an caih hmasa hnu ah biakhiahnak tuah a si hnga. Cucaah, Ralkap an cohlan ding mi hi cu a har ngai mi dirhmun a si.\nAtu ning in kal, Palai thlen lo: A pathumnak UN nih zeihmanh biakhiahnak tuan lo in, atulio sining in kal rih ko seh a ti ahcun, Kyaw Moe Tun nih Palai a tuan rih lai. Cucu, UN nih deffered (thawnnak) a tuah mi a si hnga. Hihi 1997 ah UNGA nih Afghanistan kong ah an rak tuah bal mi a si. Taliban nih Afghanistan an rak lak hnu ah UN zulhphung bang, UNGA sin ah palai thlah ding cu Taliban nih president sinak pek mi min in halnak an rak tuah. Asinain, UN nih Taliban cu thutnak a rak pe duh hna lo. Mihlun rinh a rak si.\nAhohmanh cohlan lo: A palinak ah UN nih ahohmanh Palai a cohlang lo, cucu “empty seat” an ti i, UN ah Ramkom Kawlram palai ngeih lo a si. UNGA (tonpumhnak pi ah) Ramkomh Kawlram thutnak cu hnon a si lai i, a lawng lai. Cucu, UN Charter nawl buar ruang ah tiah tuah khawh mi a si. Hihi UN nih a rak tuah bal ve thiamthiam mi a si. Cucu, South Africa kongkau rak caih lio ah, UNGA nih hohmanh cohlannak a rak tuah lo, Minak le Mirang thleidannak a tuahtu cozah siseh, Minak lei in a cawlcang mi phu zong a rak cohlan hna lo.\nCucaah, hihi mizapi nih kan hngah hlang ngai mi UN nih September thla chung ah biakhiahnak tuan lo in, December 2021 tiang a thawn khawh mi a si. Asinain, hi UN ah aiawh ngeih le ngeih lo nih hin tampi cu kan dohthlennak ah zei a chuahpi tuk lai lo dah. Palai ngeih belte nih cun bawmchannak le thazaang tampi a pek hnga. Cun, vawleipi nih Ramkomh Kawlram mipi an kan dirpi nak a langh a si hnga. Zei zong vialte biakhiaktu a si lo timi bel phihlh lo ding. Atu tiang ah Ralkap nih vawleipi huap in a tel dingmi a si mi hmun ah telnak nawl a ngeih tilo mi a um len.\nKan hnulei UN Geneva i tonnak Human Rights Council ah Kawlram nih palai a thlah kho tilo. Cun, vawlei ngandamnak bu (World Health Organization-WHO) nih kum fatin tuah mi voi 74nk tonpumhnak ah Ralkap palai min in telnak nawl cu May a rak phih. International Labour Organization (ILO) zong nih Ralkap ukmi in palai kal dingmi cu OLO tonpumhnak ah telnak nawl a rak pe lo. A dang pakhat cu, June thla ah tuahmi UN tonpumhnak ah Kawl Ralkap sin ah meithal a thilri zuarhlo ding in thimfung thlaknak an rak tuahmi ah ram 193 chung ah 119 in tam deuh nih hnatlaknak an rak ngei. Nain, Tuluk le Russia telh in ram 36 nih an duhnak an rak langhter lo, thimfung an thla lo, nain Belarus ram pakhat lawng nih Kawlram ah lei tang in hriam zawrh ding in duhnak langhternak thimfung a rak pek mi kan hmuh khawh. Cucaah, atulio kan sining zoh tik ah, vawleipi nih mipi lei tan in dirhmun an lak mi cu a lo, asinain, an ram cio ramkhel sining le chawhlehnak sining hoih in biakhiahnak an tuah tawn tik ah zeipoah a cang kho mi cu a si!\nA zeipoah va si aikun, teinak cu kanmah mizapi cung ah a hngat mi a si…\nPrevious Zeiruang ah Mon, Rakhine, Karen le Kayah nih 1947 Panglong Min An Thut Lo?\nNext Zalennak Cu A Man A Faak! (Freedom is Costly!)


Forh leng Mang ti hlah u law Afir tunak in ahmu tu ning azak deuh ti maw si? 😃 – Onlinenungak\nForh leng Mang ti hlah u law Afir tunak in ahmu tu ning azak deuh ti maw si? 😃\nLai phung ah Tappi hrawh piak le chiacheih khi Sathi luanh ahau mi dakaw asi cuh. Chai in ka cheih lai ati ko 😢\nMinung cu kan duh lo mi le kan si rem lo mi te te aum tawn ko, party kong zong ah heheheh tiah kan i si ,bia kan i al tawn ko asi nain abia chim hi zoh tuah ulaw zoh achia tuk e. Khua zei maw Lai ram caah rian ngan pi va ttuan mi bang, amah ke Australia ah Nau um mi si an ti fawn, Chungkhar le Fa le le Va le zong ruat lo in online in hehehehtiah Nu pi nih au cu e .apoi tuk e, Rian nei le Educated hna asi hnga maw asi ah cun phun dang deuh mi zong cu ,va sik ngam awk, asi nain tak tak ah cun Pumpak rum ro in Pu TuMBik ti mi kha mah ti ti in ati ngam mi kha cu hruh tak tak asi. Ningzah athei ti mi cu mi hrut tak tak asi cang.\nAbia chim ning Action khi zoh ko ulaw interviewers pawl zong an nih achuak , lai mi mah tluk luammam cu Nu le asi fawn. Nai te in Facebook ah avan lar tuk amolh van pho le atu cu amah le mah ai zuar btk khi asi ko cang.Chungkhat rual chan zong an ning azak ngai cio lai.\nPumpak in pu tumbik he ai si mi cu si hna seh law mah tluk fak in a au mi zong khi ai ning deuh, asi nain kan nau nu olivia nu kong khi tam pi nih an chin tik ah kan mah btk cio te asi ko an ti fawn. Cu caah Forh tuk ti hlah ulaw afir tu nak in ahmu tu ning azak deuh an ti bang. A U nau le adawng pa zong an ning zak tuk ve lai dah tiah ka ruah. Mah duh ah cun a video kha delete piak hna seh law ccaa te tu in ttial piak hna seh law aaththa hnga maw? Pu tum bik zong nih ngiah chiat awk ah aruat lai lo dah tiah ka ruah. Ka zoh ah ka sia arem lo tuk caah asi theih thiam nak he Cungtthalian pa— Cungttha Lian


CNA Le CNF Cu Kum1 Silo Cun Kum2 Tel Cu Dai Tein I din Ri Ding Ti Cang Ko Hi – Lai Lungrawn Post\nCNA/F hi i din ta hna seh hmun zei maw ah daitein va um hna seh zei lungre thei lo tein mit kuh cim tein nuam tein vai din chung hna seh kum 1 or 2 chung leave la dih ta hna seh law. Bul pak in phu a dir mi pawl tete le peng tlangkip in phu fa tete akhoh cho ngai mi nangmaw kei ai ti mi le khuakip bulpak phu tete akhoh cho ngai mi a bik le ahlei ce in CNA/F he i peh an kut tang um duh lo pawl. i peh tleih le an tang i order ning in um duh lo\nmi phu tete pawl nih atu kan do thlen nak revolution hi lam van nawr hnik hna seh law zei ti fang in dah ral an do hnga i zei ti fang khin dah planing an hei suai ve hnga i an um kan um hnga ti hi ruah lo awk atha lo.\nMAH ralhrang pawl nih do le tleih khih hrem le thah hau loin.\nkan mah le kan mah i do i er i tleih i thah nawn nak in kan mah le kan mah kan ci kan i hmit ko hnga lo hme maw azei do thlen cu chim lo mu a tu ning bak in cun angah bak lo si kho lo NoNoNo bak si.One general ah i fun tom lo cun mah le mah ci ruang i hmih afawi te hih.\nBulpak phu tete le pengtlang kip phu khoh cho tete aza tein CNA/F hnuai kut tang in thawh chuah or an order ning in um kal nan duh lo tel ah phu paoh paoh hi cu kan do mi ai khat dih ko caah one General ah um kho dih sih law atha cem ko hnga cucu pum pak in kan nawl hram ko hna.\nCu nak i atha deuh mi cu phu vial te paoh paoh CNA/F ah chung ah one General in i fun tom dih sih law atha cem cu cu tei nak lam zong asi lai.Acu si lo i cu ka khua vei te le vei te nih mah ti cun statement an chuah i kan nih cu mah tin kan ti mah khan kan ti lai hei ti….\nCu ka pengtlang vei te pawl nih mah tin statement an chuah hoi i kan nih peng cu mah tin mah ti cun mah ti lo cun kan duh lo an ti hei ti. Nan mah nawl in CHIN ram hi cheu hmal viar tim tuah hlah uh ca. Atu ning hin cun hi CHIN ram bi te hi cheu hmal viar cik tan viar dawh nan timh hi awh a hum him cu van chim lo hrok hral dih cik sam dih tu dawh nan i zuam hna hih ruah deuh ahau ko. I fun tom ko hna u sih i cheu duh hna hlah u sih.Ka lawm catial tu atony.


2016 mino cawlcanghnak | NORWAY CHIN MISSION CHURCH 2016 mino cawlcanghnak – NORWAY CHIN MISSION CHURCH\n2016 mino upa thar thim mi hna an hmanthlak a si. Mino chairman ah Bawi Dawt le David Cung Cem Bik Secretary hna an si. Kum khat chung an riantuannak le an i timhtuahnak ah Bawipa nih um pi in lam hruai ko hna seh. Thla khat voikhat mino pumhnak an ngei kho zungzal hna i hlacawn tibantuk le mino caah a tha an ti cawnpiaknak tibantuk zong Rev.Ceu Mang hmang in an tuah cang. A dang activity tuah ding zong timhlamhnak an ngei. A ra lai mi A Ni – 18.06.2016\nA caan- kl 10.00- 16.00, A hmun- Poverudvn 4, 1385 ASKER ( Dikemark gress) zongah NCMC Sport Day tlamtling tein an tuah khawh nak hna Bawipa nih lam hruai ko seh.\nRev. Ceu Mang NCMC mino cawnpiaknak ah interveiw zong Saya Van Hei Lian nih a kan tuah piak khawh caah lawmhnak tampi an cungah kan ngei. Hi cawnpiaknak mino tampi an nun zong a remh hna lai ti zumhnak kan ngei. A ngaitu le cawnpiaktu an dih lak Pathian nih thluachuah pe chin ko hna seh.\n21.05.2016 NCMC Dugnad\nMino hruainak thawngin 21.05.2016 ah Khrihfabu a chuak kho mi le mino tiin Biakinn pawngkam le Biakinn chung pohpoh thiang tein an fim dih. Pathian ca tiah aa pe kho mi dihlak Bawipa nih a thar in thluachuah pe ko hna seh.\nTu tan hi mino Biakinn riah le pumh a si i zan zongah mino hruainak in pumhnak/Bawipa thangthatnak he caan zong an hmang kho hna. An tuah mi vialte hi Bawipa sunparnak caah si hram ko seh.\n29.05.2016 zarh ah NCMC mino pawl cu NCCYF Pulpit thlen ni a si caah Penial Matu Church, Elvarum Everum khua Khrihfabu sin ah caan an hmang hna. Kan Khrihfabu lawng si lo in hmundang zongah an cawlcanghnak tete zoh tik ah zohchunawktlak in an dir mi hi upat awk an tlak taktak. Pathian aa i bochan mi le Pathian sunparnak a langh ter tu mino si zungzal ko hna seh.\n2016 CND zongah NCMC mino pawl hi ti hin an rak cawlcang ve hna. Miphun le Ram a dawh tertu mino an si nak hna Bawipa nih thluachuah pe ko hna seh.\nMino hruai nak in NCMC Sprot Day cu 18.06.2016 zarhte ni ah nuam ngai in Khrihfabu dihlak Dikemark gress ah tuah a si. Mino pawl an colcanghnak vial Bawipa sunparnak caah si ko seh.\nAugust 2016 ah NCMC mino Hytta tur an kal kho hna. Bawipa nih mino cawlcanghnak ah a tel pi hna i dam le tluang tein an rak kir than hna. A tu bantuk in i hawikomhnak an tuah mi hi pakhat le khat dawtnak a feh ter tu le riantuannak ah lungrual tein an um nak lai Pathian nih lam hruai ko hna seh.


UNHCR I Uah Le Malaysia Cozah Lungkhawng: By James Bawi Thang Bik -\nMah ka zon ah hin UNHCR caah cun an i timh mi thil hi ngah a fawi lai lo ti ah ka ruah. A ruang cu a luan cia 2018 kum Ah International Convention pakhat a si mi “Miphun Thleidannak Hlawtnak” ti mi “International Convention on the Elimination of All Forms of Racial Discrimination (ICRD)” ah Malaysia cozah nih an ram chung (Malay, Tuluk le India) hna caah hnatlaknak minthut ding mi hmant an ram chung mipi lila nih an duh lo caah minthut lo in an um than. Mah long si lo in kum 2019 ah Rome Statue of ICC in an chuak rih.\nZei ruang ah ti si cun Malaysia nih phungning lo in um mi ramdang mi hna cozhlang kho nak upade an mah nih tuah mi an ngei ve cu ta. Mah upade cu “Immigration Act 1959/63” i “Pohma 55 (C)” hi a si. Mah pohmah hi Malaysia nih hman lo in ah chiah mi upadi a si I mah upadi hi cozah nih a hman ah cun ralzaam le phungning lo in a um mi hna caah him nak ngah kho mi a si.\nA si na tein, UNHCR cu international organization pakhat a si ve tik ah a um cia mi upade (existed law) kha hman ding in nawl nak tuah lo in an mah international upade chung lut ter ve hna I hlawhtlinnak kan ngah tiah min that an duh ve deuh caah an mah international upade hlei in a um cia mi upade ning tein an hal duh ve lo. Cu tik ah a Cozah zong nih cun international convention ah min thut ah cun ralzam caah upade le policy a thar sar than a hau than hlei ah tuanvo tampi lak ding a si tik ah international upade hi an zul duh ve lo.\nUNHCR rian tuan ning zoh tik ah khual tlawng lio mi mi Pakhat nih lamtan ah tluninn ngah khoh ve nak ding caah inn ngei sin ah va nawl si lo in inn ngeitu tu kha ka inn ah rak I thial law ka sinah rak um ve tiah lamtan in sawm mi he aa lo. Mah ruang ah UNHCR an I uahnak le Malaysia cozah lungkhawng nak tang ah ralzam pawl cu I tenh peng rih a si ko lai.\nCredit: James Bawi Thang Bik


Singapore Palik Sakhan Timerh A Firtu Thla Thum Thongthlak – TCN\nwritten by Laiholh Thawng August 15, 2019 3:18 pm\nSingapore ah palik Timerh a firtu thla thum thong an thlak\nSingapore ram Woodlans palik station ah an hmanmi Timerh pakhat cu a bongh i an mah inn ah a hmangtu pa pakhat cu Thurday ah khan thong thla thum chung tla ding in bia an khiah piak tiah theih a si.\nSeah Kian Li ( kum 50 ) timi pa nih a luanciami March 1, 2019 ah kham Singapore ram Woodlangs palik sakhan ah a upa rak chuah ding in a rat lio ah kittawlnak ah an hmanmi Timerh kha a bongh i an inn ah a hman. Mah cu Timerh cu US dollar in 171 man a si.\nA hnu March 28 ah thianhlimnak a rak chek tu pa nih Timerh a um lo kha a hmuh. Cu pa nihcun palik sakhan i secretary kha a chimh. Mah cu Timerh a tlau ning cu CCTV in an kawl i an zoh.\nPalik nih CCTV an chek tikah cun Seah Kian Li nih a fir lio kha an hmuh. Palik nih a inn ah a va hlathlai tikah ekinn chung timerh caah a rak hman diam. Kan ekinn ca Timerh he ai tlak tuk lai ka ti caah ka lak tiah a chim.\nSeah Kian Li cu palik nih a bia an ceih piak i nihin ah thla thum chung thongtla ding in biakhiahnak an tuah piak.\n0 Replies to “Singapore Palik Sakhan Timerh A Firtu Thla Thum Thongthlak”\nMalay in kawlram ah a tlungmi hna sin in minung 8 nih Covid-19 zawtnak an nei\nRamchung Ah Khachuansen ( Piat ) A Tlawmtuk Caah Ramdang Kuat An Kham


Germany: Vawleicung Ram Dang Vialte Nih An Tuah Ngam Lomi Bak Tuah An Timh Ko Cang – Chin World News Evening\nGermany: Vawleicung Ram Dang Vialte Nih An Tuah Ngam Lomi Bak Tuah An Timh Ko Cang\nApril 16, 2020 Salai Van Thawngpang\nTuchun vawlei cu coronavirus kong ah buai lulh cio a si. Hi zawtnak kong he pehtlai in President Trump lebang cu World Health Organization (WHO) pawl cung ah a thin a hung cang. Cu lio ah German Chancellor Angela Merkel nih thanhnak a tuahmi cu coronavirus ruang ah lockdown tuahmi cu duhsah in ngol ding ti a si. A chimning ah cun mipi he i hlat in tthutdir (social distancing) phung hi May thla ni 3 tiang cu hman a si ko lai. Mipi sin nan chuahlangh tik zong ah nan hmai nan i huh hrimhrim lai, tiah a chim.\nA sinain hmaizarh lai cun dawr cheukhat pawl cun hun tthan an si cang lai. Cun sianginn pawl hna zong May 4 in hun tthan an si cang lai. A bik in exams a ngei lio mi hna caah hun a si lai. Caan karlak ah kan ram nih hin phung fel te in zulhnak thawng in kan hlawh a tling ngai ko. Cun hi bantuk in hmai lei zong ah kan kal peng rih hrimhrim a herh. Kan ram nih hin lungfim te in le timh ciammam te in tuaktaan caan tampi kan ngei lo tiah a chim chih.\nBiaknak ruang ah i pumhkhawmh telh chih in mi bupi hmunkhat ah i pumhkhawmh cu August 31 tiang khaar a si lai. Bars, cafes, restaurants, cinemas le music venues pawl vialte hna co khaar an si rih lai tiah a chim. Germany’s Robert Koch Institute (RKI) chimning in ramchung ah hi zawtnak a ngeimi minung 127,584 an tling cang. Cun hi zawtnak a thihpi cangmi hi minung 3,254 an phan cang tiah a chim. Ref: BBC\nTrump A Thinhun Mi Hi A Rak Mawh Hrim Lo, World Health Nih Vawlei Pi A Deuh Cikcik!\nLungrawk Ngaingai A Si: Coronavirus Ruang Ah India Ram I A Cangmi Thil Pawl


Previous Article Hakha Khuanu Khuapa Committee Nih A Langhtermi Thil Pathum (3)\nNext Article Khua Lian Kam Nih Japan Kaltermi Le Mg Nanda Te Karlak Ah A Cangmi A Dotdot: Zeitindah An I Rem?\n“Chin ramkulh cu ziknawh eihmuarnak a tambik, a sangbik timi bia hi khuazei nih cazin an lakmi in dah an chim hnga? A felfaimi hngalhpinak an ngeih ahcun a tha ko asinain Cozah soisel le thangchiat duh men ah an chimmi bia a si sual ahcun an bia kongah ṭuanvo an lak ngam a herh caan a phante lai” tiah Chin Ramkulh Cozah phu chimrelnak nawlpekmi Minister Salai Isaac Khen nih a chim.\nCun, kan hnu naite ah “kan Chief Minister Salai Lian Luai nih Lai media pawl cu a kan tong duh lo _ Kawlrawn lei media pawl lawng a ton duh hna”, tiah The Chinland Post nih a tial hoi.\nHi bia pawl hi vun letthal ta usih. Kawlrawn media ngan deuh lawng ton duh cu khat lei in cun a thatnak tampi ve ko lai (Central cozah nih Laitlang kan thawngpang thei ve hna sehlaw ṭhatnak tampi a chuahpi lai, ti ruahnak zong si kho men) nain kanmah Laitlang chung ummi media ton duh lo cu kan hrik le ṭhah a hmu dihtu sin ningzah bantuk ah ka ruah. ‘Ṭuanvo an lak ngam a herh caan a phante lai’ timi bia hrim hi cu hmailei ah hohmanh nih chim ngam ti hna hlah seh tiah mizapi tlerhkhonh a si. 2016 lio ah Chin World Media phu pawl cu Minister Isaac Khen nih Chin Ramkulh Cozah phu min in a-auh hna i tazacuai ding dirhmun tiang an rak phan-(a hnu ah cun an irem kho ṭhan). Cu lio ṭhiamṭhiam ah, The Chinland Post a tuanmi ka hawile nih Chin Media Network le Minister Salai Isaac Khen kan ii khuk-khak _ kan funder (bawmtu) simi UNDP he tiang pehtlaih dih a si ii kan buai ngai te, tiah an ka chimh.\nA felfaimi thawngpang/cazin lak awk ṭhalo in cun pei mizapi an kan tlerh chel, media an hrem hna chel! Hitler nih, “thawngthanhca (news) pakhat cu ka ral a simi ralkap a thongza leng nakin ka ṭih deuh” a rak ti. Cun, Gen. Ne Win nih a rak hrem i a thah hmasa bikmi cu media pawl an si ve. Lai media kan ingeihmi hna lak ah Laitlang cozah kong a tial bikmi Chin World Media le The Chinland Post tlerhkhonh lengmang an si ahcun Laitlang ah media loin cozah nih rian a tuan tinak a si. Media loin cozah nih rian a tuannak cu ralkap uknak lio dun-le-dan he a dannak um lai lo _ eihmuar zong tam ve kho ko.\n“Chin ramkulh cu ziknawh eihmuarnak a tambik timi bia hi Chin Ramkulh Hluttaw a dotdot rianṭuanmi fianternak le mizapi he Hakha hmailei ṭhanchonak ca saduhthah ruahcaihnak, Carson Hall ah an rak tuah lio ah CBCUSA in Rev. Dr. Thla Awr Bawihrin nih Minister vialte hmai ah a rak chim. Cu hnu ah, Chin State Hluttaw haotu Pu Zo Bawi zong nih a chim ve i, Chin National Democratic Party haotu Pu Zo Zam zong nih a chim chap ve. Hi bia ‘Chinram eihmuarnak kong’ a chimtu hna tampi lak in hi hna pathum hi mi hngalh deuh le kan miphun chungah kan pa le an si” tiah The Chinland Post ah kan hmuh.\nA chunglei thil kalning le sining an theih ve tik ah mizapi he neih deuh (accountability & transparency) in kan ram caah thilṭha chin in kalpi le rianṭuanṭi ding an duhsak piakmi hna a si tiah ka ruah. A silo hmanh ah kan ram sining a theihngal ve mi, a ṭuan cuahmah vemi an si _ ralṭha tein thil dik ah biadik an chim ngam a si.\nRam hruaitu cu mizapi he neihniam tein um, ruahnak cheuhmi zong cohlan, mizapi an duhnak zong zulh ve, soisel zong in le tuar khawh ve ding a si. Mah siloin; mizapi le media nih ka ṭih hna seh tiphun in tlerhkhonh, a ngamhmi nih ka mei ka tawng hna seh tiphun in ihrocer _ nawlngeihnak kha pumpak langhsernak ah hman a si chung, media loin Cozah nih rianṭuan a timh chung cu, eihmuarnak zong cu a karh deuh ve ko men lai. Atu ah, NLD cozah a kainak kum khat lengpi a si cang, an thawngpang anmah nih Chin mizapi sinah fianternak an tuahmi voikhat lawng ka theih rih. Cuhmanh cu Media nih an nawr lengmang hna hnu ceo ah hmaikhah loin a tuahmmi an lo. Zei vialte dah nan tuah cang, zei bantuk dah tuah ding nan itimhmi an si, khoika dah nan phak cang, timi mizapi sin a phanhter khotu ah cun media hi a ṭhabik si _ a dik bik zong an si lai. Mizapi nih thimmi mizapi cozah cu mizapi nih nan thawngpang fiang tein kan theih a herh ve. Zauk phung ah cun, mizapi nih an aw-an chuahnak nawl an ngeih, cozah soiselnak nawl zong an ngeih, pumpak zong in soiselnak nawl a um, mizapi nih thimmi cu mizapi nih a-uk awk a si ko.\nSoisel cu chim lo, media pawl nih thawngpang hal awk hmanh a tha lomi cozah cu ralkap uknak cozah he a dannak a um lai lo _ eihmuar lei zong ah aa dang theng lo kho ko. Cozah uknak ṭha timi tahfung he zong aa kalh ngaingai caah Laitlang cozah cu cozah uknak ṭha ti khawh a har ngaingai rih tinak a si. Cucaah, 2020 NLD cozah kum a dih tik in Chinram cu eihmuarnak a tam bik pawl ah aa tel ṭhante sual ahcun ṭuanvo an lak ngam a herh caan a phan vete lai _ kan si taktak te sual ahcun anmah ruang ah si te lai.\nNote: Hi ca hi keimah pumpak lawng in a si. Ka riantuannak le a dangdang he zeihmanh pehtlaihnak a ngei lo.


Min Aung Hliang nih 60 le 70 putar pawl PDF le KIA doh ding ah training a tuah ter hna – Lai Lungrawn Post\nPutaoo pengkomh ah kum-60 luan cang mi hna cu ralkap training an kai ter hna Kachin ramkulh Putaoo ပူတာအို pengkomh ah KIA le PDF phu doh ding ah tiah ralhrang phu hna nih sawm in kum 60 le 70 tluk upa cu raldoh training an kai ter hna tiah Putaoo ပူတာအို khuami hna nih an chim.\nKhawnglanphoe ခေါင်လန်ဖူး peng Shingkhaung ရှိန်းခေါင် umhmun ah ralhrang phu hruaitu hna nih raldoh training hon dingah Putaoo ပူတာအို peng Nawngmon နောင်မွန် peng le Khawng lan phoe ခေါင်လန်ဖူး peng ah khua khat lut khuakhat chuak in training kai ding an khawmhsuat hna nain,training kai ding an um lo caah atu bantukin kum upa kai ding ah an ti hna hi a si.\nRalhrang phu hruaitu hna nih Putaoo ပူတာအို pengkomh chung peng 3 ah hmunkhat te le caan khat te ah mipi hna training an kai ding ah lemsoi nak a um nain a kai tu ding an um lo caah Putaoo ပူတာအို peng, Khawnglanphoe ခေါင်လန်ဖူး peng ah training kai ni cu an thawn tiah theih a si.\nHramhram nawlngeihnak la tu ralhrang phu hruaitu hna nih kum 60 le 70 tluk upa cangmi hna cu atu bantuk raldoh training cawnding in lemsoi nak cu zeitluk in dah thluak an ngei lo .\n2020 thimnak ah Yawam ရ၀မ် miphun in vuanci pakhat ah thimmi U Gang Jaw Yam nih kum 60 le 70 luan cang mi upa hna raldoh training cawnter cu ramkip ralkap upadi he a tlak lo mi a si caah atu bantuk an thil tuah hi ka doh ka lungtling lo tiah social media ah a langhter.\nAtu bantukin kum upa cangmi hna raldoh training cawnter an timh mi hna cungah Putaoo ပူတာအို khuami hna nih anmah le social media ah an lungthat lo nak an langhter cio the chin post.


NLD NIH POHMAH 261 AN REMH DUHLONAK PUANZAR PHEN AH ZEIDAH? – The Chinlung Post\nNLD Nih Pohmah 261 Remh An Duh Lonak Puanzar Phen Ah Zeidah?Pohmah 261 cu rampi president nih thim le min cazin pek si lo in ramkulh le ramthen kip hluttaw cio nih anmah duhmi palai kha Chief Minister ah i thim khawhnak nawl ngeih ding in remh an duhmi cu a si.Zeiruang Ah Dah NLD Nih Remh An Duh Lo? Mizapi thim lomi 25% ralkap palai kha hluttaw in ttum ta dih hmasa hna seh an ti ruang ah NLD nih pohmah 261 remh an duhlonak hi a si.\nHika zawn zong ah NLD nih fak tuk in an i palh. 25% ralkap palai timi hi ramkulh le ramthen lawng ah a si lo, ramkomh zong ah a si thiamthiam ko. 25% ralkap an i tel ko bu ah pei NLD nih ramkomh ah cozah a ser khawh ko cu. Ramkomh vial ah thinphan lo i ramkulh le ramthen ah ralkap nih Chief Minister an tuan sual lai ti phan cu hrokhrol hmanh ah “Lih tumpi” a si.\nAtaktak ahcun ralkap pa Chief Minister a chuak lai ti an phan bia si lo in miphun party nih Chief Minister an tlaih lai i kan duh paoh in an chak kan reng kho ti hna lai lo ti an phan tuk ca ruang tu ah khin a si deuh.Miphun pi a simi kanmah Kawl miphun hruaitu upa nawl a ngai dingmi le fialchuk fialcho khawhmi lawng nih Chief Minister tuan seh ti an duh caah a si.\nNLD nih cozah an ser i anmah duhmi President an i thim ko bu le anmah NLD teinak ramkulh cheukhat hmanh ah NLD palai hna nih anmah duhmi palai kha Chief Minister ah an i thim kho lo. Duh zong ah cepa, duh lo zong ah cepa ti bang in President nih pasaltha le miza thim lo in amah nawl a ngai dingmi kha Chief Minister ah a thim diam ko hna. Hi nihhin federal phunglam a simi ramkulh le ramkomh nawlngeihnak i thencheunak timi an kalpi lo zia le Kawl miphun dawpdolhnak (Burmanization) policy thawnter an timhnak kha fiangte in a langhter.\nCunglei chakrenghnak (Centralization) asiloah top-down system thawnter an duh caah a si”. Thutdan tambik a hmutu party nih anmah duhmi palai kha Chief Minister ah i thim ko hna seh tiah NLD nih an ti khawh lomi nih cunglei chakrenghnak (centralization) an thawnter zia kha a langhter. Phundang in chim ahcun Miphun ngan a simi Kawl (Burma) nih ramkomh he ramkulh he tlai dih usih, uk zungzal hna usih timi policy an tuanchuah zia kha a langhter fawn.\nZaukphung phunglam ralchanh in cunglei chakrenghnak an thawnter zia le nawlngeihnak an humhak zia kha a langter fawn.Self Determination le Federal Democracy rampi ser taktak an duh lo caah a si.Ramkomh pi hi ramkulh le ramthen in miphun vialte i fonh in sermi a si ti kha an i philhter riangmang i mi tambik a simi Kawl miphun duhnak lawngte in kalpi an duh ruang ah a si. An khelmi cu mi tamdeuh duhnak a simi Democracy Federal rampi ser a si.\nCucu, democracy hram a bunhmi Federal uknak phung in a kalmi rampi ser khi a si. Zeiruang ah ti ahcun mi tamdeuh a simi Kawl nih vote thlak in kan tei peng hna lai i kanmah duhnak in thil a kal kho zungzal lai ti an i ruahchan. Sihmanhsehlaw tlangcung miphun nih kan duhmi le kan caah a biapi bikmi cu Federal hram a bunhmi Democracy phunglam asiloah Federal Democracy rampi ser hi a si. Ramkulh le ramthen kip cio nih mah le hmunhma cio ah mahte in i tawlrel khawhnak, upadi ser khawhnak, ngunkhuai kholh khawhnak le Chief Minister i thim khawhnak ngeih hi an si.\nNLD nih biatung 3765 remh ding in hluttaw i an chuahpi lio ah pohmah 261 ziah aa tel lo? A biapit lo ruang ah a si maw? Si naisai hlah, a biapi tukmi pohmah a si. Ralkap nih remh ding in biatung an chuahpi lio caan ahhin ziah an hnatlak lo? An hnatlak lo ruang ah remh dingmi upadi biatlang 3765 an remh khawh lonak a si. Mah thengtheng ti lo in aa remh khomi paoh in remh ding a si ko. A taktak ahcun pohmah 261 remh hi NLD (Kawl miphun) caah zeihmanh thathnemnak a ngeih lo ca federal phunglam kalpi an duh taktak lo caah a si.\nHi vialte miphun nawlngeihnak covo cu Mirang nih kum 60, Kawl nih kum 70, a zapi kum 130 tluk an kan chuh. Kan kut cung ah a um lo, Kawl kutchung ah a um. Khakha laak thannak ding le miphun covo khuakhirh thannak ding ah miphun party vote pek a herhnak cu a si. Vote for Pu Van Chan Ceu. Vote for CNLD. Credit: Van Chan Ceu


Ruat ve hnik: Mirang nih Kawlmi he ṭhen in Tlangcungmi a dangin an kan ukmi kha a ṭha maw a ṭha lo kan ti?(Salai Van Lian Thang) — Chin Miphun Tlangau\nFebruary 12, 2020 Salai Ephraim MYANMAR, VIDEO 0\nDaw Aung San Suu Kyi nih Panglong conference aa semnak a tuanbia kha tlawmte a chim.”Mirang tangah Tlang cungmi cu Kawlrawn (Kawlmi) he ṭhen in uk a rak si. Independence pek hrim ding dirhmun a phak tikah Tlangcungmi cu pek rih lo dingin hrelh dingah izuamnak zong a rak um” tiah DASSK nih a chim.Hihi a hmanmi a si ko. Kawl he komh in luatnak lak ding kha Mirang bawi upa tampi nih an rak kan duhpi lem lo.a bikin Vuncichok Winston Churchill Acozah nih. Kan tangah nan um rih lai i, hnuah nan mah tein luatnak kan in pek te hna lai, an rak ti. Panglong khua kan kal laiah Falam meeting ah Laimi dirhmun zong cu Mirang uknak tangah um rih ding kha a rak si taktak. Mirang nih Tlangcungmi viar komhin ramkomh bupi dang tein dirhpi ding zong kha chunmang an rak ngei bal.\nCu policy cu Kawl phunṭanh nih an rak huat ngai. Abikin cu timhtuahnak a kalpimi Director of Frontier Areas Administration Mr. Stevenson cu an rak duh lo ngai. Nain, England ram thimnak ah Winston Churchill a tlak hnuah Vuncichok Attlee a hun kai i, Tlangcungmi cu an kan ruat ti lo. Kawlmi hruaitu lawng kha London ah luatnak laknak kong ceihti dingin a sawm hna. Kawl he ṭhen in upadi dangin Tlangcungmi uk kan rak sinak zong cu mah miphun hna hi nunphung aa dangmi an si i, Kawl nih an chilh te sual hna lai, timi phanpiaknak ngeih dawh khi an rak si. Cucaah Inner Line Permit (ILP) timi an rak ser i, Tlangram ah duhpoah in Kawlmi an rak lut kho lo.\nRuat ve hnik: Mirang nih Kawlmi he ṭhen in Tlangcungmi a dangin an kan ukmi kha a ṭha maw a ṭha lo kan ti? Mirang bawi upa (abikin Churchil Acozah) nih Kawl he hmunkkhat ah independence lak rih lo ding le anmah Mirang tangah um rih dingin khua an rak khanmi kha a ṭha kan ti maw a ṭha lo kan ti?”Bochoh Aung San hruaimi Kawl palai phu cu England ah an va kal i, Mirang Acozah sinah Tlangcungmi vialte huapin luatnak pekti dingah an va hal. Cu lioah Shan sawbua nih “Aung San le a phu nih aiawhnak nawl an kan ngei lo” tiah London leiah thilri an rak tuk. Cu lioah Shan mino hna nih “Aung San le a phu nih ai a kan awh ko” tiah thilri an rak tuk ṭhan ve. Cuticun Aung San-Attlee agreement cu min an thut khawh” tiah DASSK nih a chim.\nHihi a hmanmi a si ko. Shan sawbua nih “Aung San le a phu nih Tlangcungmi aiawhnak nawl an kan ngei lo” tiah London leiah ca an rak kuat taktak. Cun Director of Frontier Areas Administration zong nih a nolh ve rih. Cu cakuat nih London ah a ummi Bochoh Aung San te cu awlokchong in a chiah ko hna. Chim awk an hngal ti lo. Tikah Rangoon leiah a rannak in an chonh hna i, Phasabala hruaitu (U Pekhin tbk) kha Tawnggyi ahcun an thlah zokzok hna i, Shan mino phu (U Thun Myint tbk) kha an hrih colh hna. Shan mino 200 hrawng cu a rannak in an pumh hna i, “Aung San le a phu nih ai an kan awh ko” tiah London leiah thilri cu an tuk zok ṭhan ve. Phundang cun: Shan sawbua le Shan mino phu cu an mah le anmah an kehleng an rak i phelh, kan ti lai.\nRuat ve hnik: Shan sawbua hna dirhmun hi maw a rak dik deuh asiloah Shan mino pawl dirhmun hi dah a rak hman deuh? Phasabala party hruaitu Bochoh Aung San nihcun Tlangcung miphun cu ai a kan awh khawh taktak maw?Pakhat lawng ithim kha a hau. Pahnih in i thim khawh asi lo. Na phit hnuah a phi na chuahmi nih tuchun ah khoika zon dah na um timi na dirnak ramkhel dirhmun (Political Position) kha fiangruai in an hmuhsak ko lai.Shan sawbua hna dirhmun he hin nai kalh ahcun tuchun Tlangcungmi dohthlennak a tuahmi he nai kalh tinak tluk asi hnga i, Phasabala party nih ai an awh khawh tuk ko ahcun cucu kan i dannak hna cu asi ko.Credit:Salai Van Lian Thang\nUSDP Nih Kum 2020 Ithimnak Cu Rampi Ah Teinak Kan Hmuh Lai I Hluttaw Thilti Khawh Nak Cu Kan Kut Ah A Um Lai


England Aiawh Chuihnak In Wayne Rooney A Din\nSalai Tluangkipthang: 2017 August 24|England pumpululh phu (football team) ah captain simi Wayne Rooney nih vawleipi pumpululh chuih celhnak in ka din cang lai tiah a thanh.\nAugust 23, cawn nithumni ah England ram ah kawlsut tammi lak ah a telmi le captain a si liomi Wayne Rooney nih England aiawh chuihnak in ka din cang lai tiah a chim.\nA dihnak kong ah, "Atuhi dinh caan a cu ko cang rua tiah ka ruah. Nain, England caah thazaang a chuah zungzaltu le thapetu ka si zungzal thiam lai" tiah a chim.\nPremier celhzuamnak dinhcaan karlah i thialkamnak tuah lio ah, Manchester United in Everton ah a thial i, cu lio ah England coach (nipiah) Gareth Southgate nih Rooney cu World Cup luhnak (qualifier) caah celh ding ah a pehtlaih ko. Nain, kum 31 a simi Rooney nih, Rampi caah silo in, Club a celhnak ah thazaang chuah deuh a rak i timhnak a chim.\nEngland caah goal (kawlsutmi) 53 a ngei i, voi 119 tluk a celh hnu ah a tu bantuk in England le vawleipi pumpululh celhzuamnak in a dinh hi a si.\nEngland coach Gareth Southgate nih tu zarh chung ahkhan a hun ka pehtlaih ko. A rak ka chonh ko, keimah ka celh tawnnak hmun ah i celh than ding in, a ka auh ko nain, caan saupi chung ka rak ruah ciami le, har ngai in biakhiahnak ka tuah cangmi a si caah tu bantuk in dinh ding ah ka timi a si tiah AP sin ah a chim.\n"Ka caah biakhiahnak har taktak a si. Hi biakhiahnak ka tuah khawhnak hnga ding caah, ka chungkhar siseh, Everton i ka manager siseh, ka hawikom le naihniam vialte zong tha tein ruahnak ka hal dih hmasa hna. Cu hnu ah a tu bantuk in biakhiahnak ka tuahmi a si. England rampi aiawh in, England mizapi caah pumpulh celh hi ka caah a sunglawi tukmi a si zungzal. England caah chuih ding le captain siding ah thim ka si poahpoah ah ka lawm i, ka caah a sunglawi tukmi caan tha a hlei khun in ka tincomi si tiah ka lawmh zungzalmi a si. Hi bantuk ka si khawhnak ding ah a ka bawmchantu vialte cung ah ka lawm.\nHiti England ram caah siseh, Manchester United caah siseh, a tulio Everton caah a celh cuahmahmi Wayne Rooney nih biakhiahnak a tuahmi kong ah England Captain saupi a rak tuanmi David Beckham nih hin tin a chim.\n"Kum 17 tluk a rak simi Wayne Rooney cu a voikhatnak a rampi caah aiawh in a rak chuih lio ahhin captain ka rak si. Culio ah, hi ngakchiapa nih caan saupi ram aiawh in rak i celh cang sehlaw ka lawhter. Cu lio caah, Rooney i a captain dirhmun ka rak si. Captain nih kan i timhmi cu a celhmi poahpoah nih tha tein an i celh khawh ding le, teinak kan hmuh khawh ding kha fakpi in, thazaang pek, nunchimh le a phunphun tuah a si. A celhnak tei khawhnak men lawng silo in, lungthin in teinak hmuh ding tbk. tiang thazaang pek a si. Cubang, England caah Captain a si i, a si khawh chung in tlamtlin le teinak hmuh ding ah a zuammi a si i, nihin ah teinak nganpi a simi minthatnak a hmumi a si i England nih sunhlawihmi 'three lions' angki tiang a hruk khomi" tiah Beckham nih chim.\nCun, "pumpak keimah ka sinak tein Rooney nih England caah celh tilo ding in biakhiahnak a tuahmi cung ah ka ngeih a chia ngaingai. Ahopaoh nih kan ngai theo lai dah, a zeipoah si ah, Rooney cu talent tha a ngeimi a si. Hmailei zong ah hlawntlinnak a hmuh thluahmah ko lai" tiah Beckham nih cun, a personal Instagram ah a tial.\nNain, Rooney nih England football team a hruai chung ah teinak ngaingai an hmu kho lo. Thanchonak a rak tlawm i, World Cup ahcun, quarterfinal leng an pet kho ballo. Cucu, a hlawntlinlonak ah soisel a ton ve mi a si i, vawleipi hmai ah an ram caah teinak a hmu lomi tiah an ti phah.\nAmah Rooney zong nihcun, "ka ngaichiat tuknak pakhat cu England caah teinak ka hmuhpi khawhlomi le teinak hmumi England phu ah ka tel khawh lomi hi a si" tiah a ti. Nain, Gareth nipiah thar nih England caah a ti khomi, a chuih thiammi tampi he kar a hlanpi hna lai tiah zumhnak le ruahchannak ka ngei tiah a ti.\nNikhat khat ahcun, kan chunmang cu a hung tlingte lai tiah ruahchannak ka ngei. Cucu, a hun tlinnak ding caah thazaang petu sinak in ka rak hngahhlang zungzal ko lai. ~ Wayne Rooney\nRef. AP, CBC, David Beckham


Ram Le Miphun Caah Tiin PDF Ralkap Pawl Nih An Ton Mi Thil Hi Rak Zoh Ve Hmanh Na Mitthli A Tla Ve Ko Lai (+Video) – HRINGDILDEL LAIRAM\nRampi dothlen nak teinak hmuh khawh nak ding caah GZ mino pawl hna cu a lamkip in an i zuam cuahmah lio a si. Mi cheukhat mino pawl hna cu a har tuk mi, hmun le hma ah PDF ralkap rian an tuan. An rak nak hmunhma ai dang cio nain, miphun le ram kilven nak ding ca i an i timh mi thil tu cu an i khat dih. Anmah nih an fimthiam nak siseh an rian vialte le an dawt tuk mi an chungkhar cio a kaltak mi an si.\nCupin ah PDF ralkap pawl hna hi ramtang ah hriamnam tleih ning cang training hi biatak ten an cawng hna. Hi lio canah hin umnak hmun le eile din pawl zong harnak tampi lakah an ruahchan nak lianpi an phanh khawh nak ding caah hmailei fong buin kar an hlang. Atu zongah PDF pawl nih an ton mi le an dirhmun hi Video tein kan rak langh ter.\nCucu hmunkip ka kip in an rak bomh mi hna an herh mi thilri eile sin le si-ai pawl cu an um nak hmuntiang motor in va chanh khawh an si lo tikah anmah te bak in cu bomhnak an hmuh mi pawl lam chia lak le noncek chengpalang lak ah an thiar lio video cu ram mipi vialte hmuh ding caah an rak langh ter.Lam chiat tuk nak hmun in an um nak an sakhan tiang phanh khawh nak ding caah PDF ralkap bu pawl nih rethei le zangba ngai in an thiar.\nA tu lio cu khuacan chiat i ruahsur furpi lio a si tikah ramtang i a um mi PDF ralkap vialte cu a har tuk mi harsat nak an tong. Ram le miphun dawt ruangah an dawt tuk mi an chungkhar le an rian vialte kaltak in harsat nak phun zakip ai kinh mi PDF ralkap pawl hi ram mipi vialte nih thazang pe cio ko hna u sih.\n← Zu A Din Ruang Ah Ni 3 Chung Ai Hngilh Mi Pa Nih, Ai Hngilh Chung I A Ton Mi Thil Khuaruah Har\nLampi Ah Ruah Lo Tuk In Faphir A Nei Ni Nu Nih A Tawn Mi Hi Rak Zoh Ve Hmanh →


Singer Benjamin Sum Le Tun Naung Sint Nih Christmas A Sung Lawi Zia An Chim Nak + Video - The Chin Celebrities\nDecember 8, 2020 2 min read hleicung@gmail.com\nKan thei bang in minthang Benjamin Sum cu kan chin miphun aw ttha hlasak thiam minthang pakhat a si. Singer Benjamin Sum cu hlasa thiam lei ah kan mah chin ram chung lawngah hlah kawlram pum mi huak in aw ttha hla thiam lei ah a min a thang taktak mi singer pakhat a si.\nCun singar Benjamin Sum cu kan thei bang in kan mah chin mipi lawng hlah kawlram pi ah hlasa thiam minthangg a si caah mipi nih an uar I thazaang zong an pek taktak mi le an tleih chan taktak mi singer minthang pakhat a si.\nMah tluk in kan miphun chung lawngah hlah kan kawlram pi chungah a min a thang taktak mi singar Benjamin Sum le kawlram ah hlassa thiam lei ah mipi nih an uar taktak ve mi le an tleih chan taktak ve mi minthang Tun Naung Sint cu media pakhat thu in Christmas a sung lawi zia kong chim rel nak an ngei tti.\nKawlram pumpi ah hlasa thiam lei in a min a thangg taktak mi singar Benjamin Sum le kawlram ah hlassa thiam lei ah mipi nih an uar taktak ve mi le an tleih chan taktak ve mi minthang Tun Naung Sint nih Christmas a sung lawi zia philhlo nak kong an chim nak cu ngai a nuam kho taktak, a tha zong a tha tuk hrinhran.\nMinthang Benjamin Sum le kawlram ah hlassa thiam lei ah mipi nih an uar taktak ve mi le an tleih chan taktak ve mi minthang Tun Naung Sint nih Christmas a sung lawi zia philhlo nak kong an chim nak cu mah a link hi /TheCityYangon/videos/ hmeh law na ngai khawh lai.\nNifatin Hi Christmas A Si Ti Mi Hla Thar A Chuak Cang + Video


Ram 7 Nih Amazon Meikang Thahnak Caah US$ 22 Million Bomhnak An Pek – Chin World News Evening\nAugust 27, 2019 Salai Van World News\nBiarritz, France ram ah vawlei cung ram rumbik US, Britain, Canada, Italy, France, Germany, Japan (Group of Seven) ram hruaitu hna cu Aug. 24-26 ah tonbiaruahnak an ngei. Brazil ram i, Amazon Rainforest ram a kang mi thah khawhnak dingah US$ 22 million bomh dingin hnatlaknak an ngei. Mah G-7 Summit ah hin US President Trump le British PM thar Boris Johnson hna cawlcanghnak nih mipi thinlung biatak tein a lak fawn.\nPresident Donald Trump nih cun G-7 ah i tel ve dingin Russia cu sawm in tel ter tthan an duh nain ram cheukhat nih Russian President Vladimir Putin nih Ukraine cung a thiltuah mi le Crimea a lakpiak ruangah le Donetz le Luhansk region ah Russia nih i cheu a duhmi hna lei a dirpi hna caah tiin hremnak kan pek rih hau tiin an tel duh lo hi si. G-7 ah hin President George W. BUSH chan lio khan Russia hi a rak i tel nain, G8 ti a si nain, Ukraine cung a thiltuah mi ruangah an chuah hi si.\nG7 Summit ah hin Environmental venhimnak ceih khan dingah hin President Trump aa tel duh lo i, US Sr officials lawng an i tel. Trump nih cun ramdang palai Japanese PM Shinzo Abe le German Chancellor Angela Merkel he i chonh a herh a ti nain a tel duh lo.\nFrench President Emmanuel Macron nih Trump chimh hmasa loin US hremmi chungin Iranian Foreign Minister Javed Zariff cu a sawm tikah mah ruangah Trump a lungtlinlonak a si kho tiah an zumh cio. Hi kongah US Ambassador to UN a rak ttuan tthingmi Nikky Haley zong nih Macron thil ning cu President Trump le an hawikom hna upatnak le an palhnak lakter a si tiah a soisel colh ve. Macron nih hin Iran Nuclear Deal hi a thar in hmalak tthan a duh i, Iran le US karlak pehtlaihnak a ttha lomi cu an karlak ah remnak ser hi a duhnak si ve.\nHi kongah Trump zong nih Iran Nuclear Deal kong ceihkhan dingin Iranian President Hassan Rouhani he i hmuh a duh i, lamttha kawl tti dingin a duhnak cu a rak chim bal cang. Khat leiin Israel lung a rak tling ve lo. Trump nih hin North Korean Dictator Kim Jong Ung bantuk in, Hassan Rouhani hi hmuh a timh tiah ruah a si.


Lai mi a tu lio zawt nak le zawtnak dangdang kongah bawmh hal khawh si – Thechinlandtoday\nLai mi a tu lio zawt nak le zawtnak dangdang kongah bawmh hal khawh si\nadmin July 9, 2021 Leave a Comment on Lai mi a tu lio zawt nak le zawtnak dangdang kongah bawmh hal khawh si\nTu lio Covid- 19 zawtnak ruangah kan lungre a thei cio. Sizung vialte ai khar dih. Nain Pathian nih Laimi chungin a kan pekmi Dr. Tuan Cin Thang ( Thang Pi )nih COVID in a zaawmi le nau pawimi hna le thisen thlum, zun thlum, thisen sang le zawtnak phun phun in a zaw mi hna caah Messenger in bawmh hal khawh peng ka si tiah a ti.\nBy Dr. Tuan Cin Thang @ Dr. Thangpi M.B.,B.S.(Mgy) Dip.Med.Sc (O&G) MRCS(Edinburgh )\nD.MAS, F.MAS (India) Certificate in Ultrasonography (India) Certificate in Diabetes Management ( India) Messenger contact – Thangpi\nRelchap: Government of MIZORAM Group nih khua le ram caah tiin Meithal cawk khawhnak lam an kawl I tu ah cun lam an sial khawh cang. Man deng te in khua le ram caah Tthangcho nak caah tiin heh ti ah an I zuam I an ngah cang caah Cawk khawh Peng si cang Government of MIZORAM Group sin ah nan duh mi hal khawh Peng si.\nTuchun Falam Ah Rev Philip Tlei Thuan Le Pu No Lian Sang Nunnak A Liam →\n← Bochan Tuk Mi Sihni Pu Chan Pum Nih Mual A Kan Liam Tak Than


HARSA TUK IN VOK AN THAH HNA NAIN NLD NIH AN LANH BAK KO HNA HIH – The Chinlung Post\nHARSA TUK IN VOK AN THAH HNA NAIN NLD NIH AN LANH BAK KO HNA HIH\nAugust 30, 2020 admin Chin 0\n2020 Rampi thimnak caah NLD tlangau. “Mee a kan pe lomi cu Cozah kan tlaih tikah bawmhnak kan in pe hna lai lo” 2017 MP Bawi Khing nih TCP interview ah a chim. 2015-2020 kar Chin Party nih a teinak khua Ruavan le Lamtuk ah MP Hniar Uk le Hluttaw Speaker Pu Zo Bawi nih voi tam lak te an chim.2020 August 16 Lamtuk khua ah Vice President Pu Henry Van Thio nih a chim.\n2020 August 16 Pu Sonny Thang Cung (NLD- Hakha constituency no. 1 Candidate) nih “Tlangrua kha mee a kan pe lomi khua an si caah voikhat cu vok an thah i Hluttaw Speaker kha khual a tlawnnak ah an khua in an rak don nain dir duh loin kan lanh tak ko hna” tiah a chim. Minister Sui Thio nih Hakha Post interview ah “Arsa ei khat lo cu kan idaw kho lai lo” a ti. credit: Salai Ngun San Aung. Ref: TTF (Khua Lian Hmung).\nUar a umtuk mi kong relchih: Chinchin Pekthang An Hmuh Cio Ning: Chinchin Pekthang te chungkhar hi Vanzang hrinsor poh nih cun theih mi, upat mi le bochan mi an si. An phaknak khua le ram kip zongah Krihfabu le community tthithruainak le rianttuannak ah bochan mi an si zungzal. U Chin hrimhrim hi cu zohchunh tlak taktak a si.\nVawlei cung hruaitu ttha hna nih an ngeih mi raltthatnak, dinfelnak, miphun dawtnak, midang zawnruahnak, le teimaknak lungput a tlinh. Chin ram chungah a sang bik le kan ttihzah bik mi zung ah rianttuan ding mi cu, an lungput, ziaza le tuahsernak ah Chin miphun nih kan i zohchun ding mi, an hnu kan zulh duh ding mi, le kan miphun kong hna zalong tein kan ruah ngam ding mi an si a herh. Cu vialte cu U Chin nih hin a tlinh tiah ka ruah. By, Ram Nun Cung\nKan Chungkhat chim cio hna usih. Sang Hre ttialmi: Australia, Mipeem Caah Cozah Policy An Thlen Tharmi.2006 ah mipeem 560,000 nih mirang holh an thiam lo. 2016 milu relnak ah mipem 820,000 leng nih mirang holh an thiam lo. Atu la bang ahcun million leng an si cang lai tiah Hon Alan Tugde MP, Acting Minister for Immigration, Citizenship, Migrant Services and Multicultural Affairs nih nizaan tih ni National Press Club biachimnak ah a chim. Mirang holh a thiam lo mi hna chung in 100 ah 13% lawng nih rian an tuan lio ah holh a thiam mi cu 60% tluk rian an tuan tiah a chim chep.\nPrime Minister siseh, Minister hna nih National Press Club i bia an chim ah hin an policy thlennak an tuah mi kha (Announcement) btk tuahnak ah an hman theo. Thlennak 2 an tuah mi hna cu pakhatnak. AMEP (Adult Migrant English Program) hi Federal Cozah nih kum khat ah $1 billion investment kan tuah mi a si. Suimillam 510 cawn ter an si. A cheu cu suimillam 1090 tiang cawn khawh an ngah. Asinain, a buaktlak in suimillam 300 tiang deuh lawng hi caan lak in an cawn mi hna a si.\nCucaah, minung 100 chungah 21 lawng hi tlawmpal te ai chim rel kho an si. Mah hi a tha hrim lo mi a si. Cun, kum 5 chung tiang lawng mah free class kha kai khawh a si. Atu hi thawngthanhnak tuah ka duh mi cu tuchun ni thok in Mirang holh a thiam lo mi paoh cu PR nan si ah, citizen nan si ah free tein nan holh khawh tiang kai khawh a si. Holh thiam lo in kan ram mi he fontonh khuasak tti (local integration) hi a si kho lo mi a si. Pahnihnak. Australian rammisinak cu asunglawi tuk mi hmuhton mi caantha (privilege) a si bantuk in tuanvo (responsibility) he a ra mi a si.\nAustralian miphun nih kan cohlan mi man (value), kan upadi a zul mi le Australia ram hmailei ah lam tam piin taltumnak (contribute) a tuah kho mi hna lawng rammisinak kan pek hna awk a si. Cucaah, ara lai mi caan thok in rammisinak a sok mi paoh nih Australian Values Statement kha citizenship application he ttuai in mithut chih a si cang lai tiah thawng a thanh chih. Chirhchan: Press release from Department of Home Affairs. Credit: Sang Hre\nLUNG A HMUI KHOTUK CANG CHINCHIN AN HMUHNING ALANGHTER DIH\nA Poi Tuk E Win Zaw Htun Le Zaw Lin Caah Ah Cun Vawlei CungAh An Nun DonghNak Ni Si Kho Men


Democrat pawl mangchia bak si cang; Nikki Haley nih ceilak in Biden le Kamala a phomh cang hna\nPosted By: admin October 13, 2020\nMah Chinpage ah nifatin US thawngpang 4/5 ka ttial peng caah, US thawngpang a thei duh mi le rel duh mi nih mah Chinpage hi like/follow vun tuah law, nifatin US thawngpang 4/5 na rel khawh peng lai tinak a si\nDemocrat pawl caah cun mangchia bak si ko, US mipi nih an uar ngai mi le an upat ngai mi Nikki Haley nih ceilak in a phomh cang hna. Nikki Haley hi president caah an duh ngai mi nu pakhat a si ve.\nPopular Republican politician Nikki Haley nih Democratic presidential nominee Joe cu China status quo (India China standoff Ladakh) le Iran nuclear deal kongah ceilak in a phomh. Indian-American Haley, 48, nih Kamala Harris 55 hi mipi hmaiah a soisel duh bal lo, natein Lefist agenda ah ceilak in a vun phomh cang\nNikki Haley nih a chim mi cu, “Harris nih American mipi hna cu 2017 tax cut & invest nungter a tim i, Tax tampi lak tthan a tim. Mah hi left’s fundamental philosophy dik tak cu a si tiah a chim.\nMipi nih Cozah sin ah Tax an pek mi hi mipi caah hmang tthan ding a si tiah Kamala cu ceilak in a phomh. Mi tampi nih Nikki hi kum 2004 ah Republican in President cu a tim te lai tiah mi tampi nih an zum ngai mi a si.\nTrump re-election khawhnak ding caah fakpi in a zuam ve mi a si i, Joe Biden le Kamala cu ceilak in a phomh hna. “Biden le Harris nih Iran nuclear deal nugter tthan an duh, mah terrorist regime pawl kuat ah Billions of Dollars US nih a pek tthan lai maw?!\nTrump administration nih disastrous Iran nuclear dealkan chuahtak cang, vawlei cungah terrorist tih nung bik mi (IRGC Soleinami a chim duhnak) kan that kha, misual kan tha mi kha Joe Biden nih a cohlan lo. “Haley nih Biden USD 2 trillion version of the Green New Deal cu a support lo ngai.\nSoleinami ruangah US ralkap tampi an thi cang, natein Trump admin nih Soleinami an tha lio ah kham Democrat pawl nih cun Trump fakpi an soisel i, Nancy Pelosi nih zeihman an ka chim lo tiah a lungtlinlonak tiang a chim kha. Credit-RTK\nNote: Lih le hrokhrawl thawngpang tial ka tim lo. Thawngpang ka rel mi le mi dang nih an ttial mi credit ka pek mi hna hi source a hman mi a si maw ti ka zoh hnuah mah hi cu a hman mi a si lai tiah ka ti mi hna hi ka miphun a si mi “Chinmi” caah ka ttial tawn i ka credit tawn. Natein vawlei cung cu tlamtlinglonak ram a si caah ralrin tein ka ttial zong ah Source ka lak mi ah a hman lo mi a um kho mi a si.\nSource ka lak mi, a hman lo mi a um ti nan theih ah cun zeitik caan poah ka theihterh kho ulaw, cun keimah ca zong ah ralrinnak a ka pektuk a si hlei ah ka source kha thatein ka zoh nak ding a si lai caah le thawngpang a hman mi le dik mi lawng ka thla peng khawhnak ding caah tiin zaangfah kan nih hal hna-Chinpage Editor\nBe the first to comment on "Democrat pawl mangchia bak si cang; Nikki Haley nih ceilak in Biden le Kamala a phomh cang hna"


Hakha-Thantlang CDF Nih Ralhrang Hi Ralrin (Warning) Pe Hna Uh! - Chin Eleven News\nCDF-HKA&TT hi SAC kahdoh lawng a si lai lo, SAC nih kan MYONE chungah ningcang loin le Mipi harnak thil an tuahmi pawl kha..”hihi ngol u, nan ngol lo ahcun….” ti in WARNING pek ding hi CDFs vialte an rian a si chih lai,Cuticun Mipi nih CDFs an bochan hna lai i CDFs caah zeipaoh an sian ve lai.\nRelchap: SAC ralkap nih Hakha ah zarh khat chung hren mi motor 8 Thantlang lei ah an chuak cang; August 20, Chin Ramkulh Hakha khua ah SAC ralkap nih zarh khat chung an hren mi motor 8 cu August 19 zaanlei sang ah Thantlang khua lei ah an chuak cang, tiah kan theih. Atu bantuk in hren mi motor pawl hi Mandalay lei in a rak kai mi motor ngan 2 le hmanlung pakhat an si.\nCun, Kalaymyo in a rak kai mi motor ngan mi 4 pin ah Thantlang in thil lak ah a kal mi motor pakhat he an dihlak 8 an si, tiah kan theih. Mandalay lei le Kalaymyo lei in a rak kai mi motor 6 cu eidin a phur mi ke hleihnih ngei lawngte an si hna. Pakhat cu hmanlung a si i Hnaring khua lei ah a kal ding a si tiah kan theih.\nAugust 19 zaanlei sang ah Hakha in Thantlang lei ah kan chuak kho hna. Motor tam deuh cu zaan sml 8:00 in 9:00 karlak ah kan phan ko. Hnaring lei i a kal ding mi hmanlung bel hi kannih kan chuah ahcun a chuak kho rih lo. Tuni August 20 ah chuah ding in an tiam mi ansi tiah a chimchap.THT